
EESSÕNA ASEMEL - SEPPIK 
AJAKIRJANIKU ISIKLIKU 
KÄTTEMAKSU KÜÜSIS 


Pärast tagasiastumist siseministri kohalt andis Ain Seppik intervjuu 
SL Õhtulehele (04.02.2003). Kogu süümeskandaali nägi juba endine 
siseminister vaid oma isiku vastu suunatud vandenõu ja poliitilise pro- 
vokatsioonina. Ta nägi ka selget põhjust, miks mina, ajakirjanik Toomas 
Kümmel tema minevikus Eesti NSV Ülemkohtu kohtunikuna tehtud 
kohtuotsuse ajakirjanduses esile tõin: "Mis puudutab neid noormehi, siis 
minu arvates see ajakirjanik on nende hea tuttav ja noorpõlvesõber, ehk 
kunagi ka samas seltskonnas olnud. See ajakirjanik ajas isiklikku asja ega 
suutnud emotsioonidest üle olla, teda võib selles mõttes mõista. Iseasi, 
kas toimetaja peaks sellist käsitlust kannatama. Ajakirjanik, nagu kohtu- 
nik ja prokurör, kes iganes, peaks end taandama isiklike asjade aja- 
misest." 

1985. aasta sügisel luges Eesti NSV Ülemkohtu kohtunik Ain Seppik ette 
enda koostatud süüdistuse, mille alusel kaks alaealist noormeest said 
kolmeaastase vanglakaristuse, ainuke napilt täisealiseks saanud nooruk 
sellest grupist kaks aastat vanglat, üks alaealine nooruk kaks aastat 
tingimisi ja üks alaealine poiss aastase tingimisi karistuse. Keegi neist 
asja ülemkohtusse edasi ei kaevanud. Mina olin 1984. aasta suvel 
lõpetanud Tartu Riikliku Ülikooli geograafia erialal ning töötasin sel ajal 
Teaduste Akadeemia Majandusinstituudis nooremteadurina. Balti jaama 
juures varitsenud kommunistide mässukatse mälestusmärgi süütamisest 
polnud mul siis aimugi ning loomulikult ei tundnud ma neist poistest 
kedagi. Ka vanusevahe on mul nendega 6-9 aastat. Pärast seda, kui ma 
nüüd nende veel elus olevate poistega, Peeter Bötkeri ja Toomas Ildiga 
Seppiku süümeskandaali ajal esimest korda silmast silma kohtusin, võin 
öelda, et saime tõesti sõpradeks. Tõe huvides olgu öeldud, et korra varem 
oli Peeter saatnud ajalehe toimetusse, kus ma töötasin, kirja, mida ka 
ühes artiklis kasutasin. See oli 1995. aastal, kui kirjutasin Kalle 
Klandorfist kui võimalikust Edgar Savisaare kandidaadist Kaitsepolitsei 
juhi kohale (Eesti Aeg, 10.05.1995). Peeter meenutas Klandorfi oma 
eeluurimisvangistuse päevilt ning kohtusaalist. Püüdliku miilitsana tegi 
Klandorf kõik poiste kurjategijateks tembeldamisel. Ilmselt jääb Klandorf 
nende poiste jaoks elu lõpuni maailma suurimaks piinajaks ja ebaõigluse 
teenriks. 

Ühte Seppiku väidet võib aga osaliselt isegi õigustatuks pidada. Ja nimelt 
seda, et võtsin seda lugu omal moel isiklikuna. Poiste-ealisena elasin 
Kohtla-Järvel. Meil oli tore oma hoovi kamp, kes venelastega elu ja surma 
peale jalgpalli tagus, sageli lõppes see suure kaklusega. Vahel sodisime 
ka lihakombinaadi seinale oma lapselikul moel arusaamu, mida me 
arvasime NLiidu toitlusprogrammist ja seakasvatuse edusammudest 
Nõukogude Eestis. Haakristi joonistasin ka korra pinginaabri pioneeri- 
kaelarätikule, sõbra ema oli muuseas koolidirektor. Aga mingit pahan- 
dust sellest ei tulnud. Kõige hullem lugu oli vist see, kui ühel ööl 


vahetasime kõiki konspiratsioonireegleid järgides kinoteater "Pobeda 
kuulutuste kastis värske filmi plakati meie valmistatud kuulutuse vastu, 
mis teatas vene keeles: "Tähelepanu härrad kohtlajärvelased! Täna õhtul 
algusega kell 20.00 Võidu väljakul pidulik partisanide poomine. Pärast 
seda puhvet, tants." Loomulikult oli ka meie kambal salaorganisatsioon, 
vist Vabaduse Liit või midagi sama paatoslikku. Olin ma' siis eriliselt 
patoloogiline kommunistliku korra vihkaja või tulihingeline fašist? 
Loomulikult mitte. Selliseid poisse oli kümneid tuhandeid kõikjal Eestis. 
Seppiku süümeskandaali ajal olid kümned ja kümned telefonikõned täis 
samnaseid jutustusi, mis toimunud eri paigus ja eri aegadel. See süsteem, 
kus me elasime, oli mõistusevastane ja rikkumata lapseaju tabas selle ju 
ära. Aga kogu selle süsteemi väljanaermiseks mõeldud aktsioone saatis 
ikka alati ka tubli annus pullitegemise-soovi. Peeter rääkis, miks nad 
nõukogude ajal igale poole haakriste kritseldasid — jumala eest mitte 
sellepärast, et neil fašistlikust ideoloogiast sooja või külma oleks olnud, 
vaid ikka sellepärast, et see märk ajas režiimi kõige hullemini vihale! See, 
et isegi lapsed seda südames ja lausa avalikult pilkasid ning riigikorda 
saatana märgiga ärritasid, oli teglikult sellele režiimile kõige haletsus- 
väärsem. Aga need poisid, kes Seppiku kohtukulli ette sattusid, tegid läbi 
kõige raskemad katsumused, mis inimestele ja eriti siis veel lastele suutis 
režiim välja mõelda. Sellele praegu näkku vaadates taban end mõttelt - 
võibolla see ei olnudki süütu nali ning meil lihtsalt vedas palju-palju 
rohkem kui neil poistel. Aga meil kõigil oleks ju võinud minna samamoo- 
di, kui väljavalituiks oleksime osutunud meie. Enese arust ei teinud ju me 
toona midagi erilist. 

Küll on aga loomuvastane, et seda süsteemi truult teeninud režiimi 
kannupoisid seda loomulikuna näidata püüdsid. Mulle tundub, et see on 
üks peamisi põhjuseid, miks Seppiku süümeskandaal meie ühiskonnas nii 
suure vastukaja põhjustas. See oli kokkupõrge nende kümnete tuhandete 
eesti poiste mõttelaadi ja Ain Seppiku mõttelaadi vahel. Peeter Bötkeri 
meelsusest 1985. aastal annab ehk kõige parema kujundi sõjaväelase Leo 
Kunnase romaan "Sõdurjumala teener”. NLiidu riigipiiri ületada püüdnud 
Kunnase ja Bötkeri saatused ristusid Tallinnas Patarei vanglas eeluuri- 
mise ajal. Nende mõlema kohtumõistjaks oli Eesti NSV Ülemkohtu kohtu- 
nik Ain Seppik. Patarei vangla ebainimlikku kliimat kirjeldades peatub 
Kunnas ka kaasvangide iseloomustamisel: ""Ju siis ei ole!” irvitas 
Munapea. "Teate, kutid, üksvahe ma mõtlesin, et lähen lolliks. Ma 
vaatasin, et kõik plaksutavad selle Ljonja (NLiidu kompartei peasekretär 
Leonid Brežnev — T.K.) möla peale. Mõtlesin, et nad on kõik nupust nikas- 
tanud. Kuidas ikka saab nii palju inimesi ühekorraga lolliks minna? Või 
on mul endal ajud pehmed?" Poisid naersid." 


Et lõpuni aus olla, räägin ära ka oma ainukese varasema kokkupuute Ain 
Seppikuga, mis oli samuti tööalane. Paar aastat tagasi, kui Tallinna lin- 
napeaks oli Jüri Mõis, kirjutasin mitu artiklit tema suhtumisest Tallinna 
vesilennukite angaari juures asuva sadama rajamisse. Lugu hargnes 
Mõisa kontaktideni Venemaal tuntud maffiapealiku Mogilaga. Sel ajal 
levis isegi Riigikogus jutt, et Seppikul on palju kompromiteerivat mater- 
jali Mõisa ja Mogila suhete kohta. Lõpuks helistas ta ka Eesti Päevalehe 
peatoimetajale ja pakkus seda materjali. Nii jõudis Seppiku pakkumine 
minuni. Ausalt öeldes ei arvanud ma sellest eriti midagi, aga lõpuks siis- 
ki helistasin talle. Seppiku informatsioon jahmats mind — ta teatas mulle, 
et ühes Venemaal ilmuvas omapärases väljaandes Soveršenno Sekretno 
(Täiesti Salajane) olevat põhjalik lugu Mogilast! Internetis leidus muidu- 
gi palju põhjalikumaid materjale kui see sisutühi ajaleheartikkel. 

Samuti tunnistan, et selle mõne kuu jooksul; mil suhtlesin kümnete ja 
kümnete inimestega, kes 1924. aasta kommunistide mässukatse mäles- 
tusmärgi protsessil erinevates rollides osalesid, tekkis mul kindel veen- 
dumus — tegelikult poisid ei pannud seda mälestusmärki põlema. 
Võibolla tekkis ajakirjanikul kui igavesel kahtlejal see veendumus pärast 
Peetri visatud lauset ühes omavahelises vestluses: "No mille pärast me 
ometi pidime selle mälestusmärgi põlema panema? See oli ju ometi kivist 
ja kivi ei põle. Kui me tõesti oleksime plaaninud midagi sellega ette võtta, 
oleksime ta õhku lasknud või värviga üle valanud või midagi sellist välja 
suutnud mõelda. Aga miks pidime selle põlema panema, ega me ei taht- 
nud siis kommunistide auks igavest tuld süüdata!" 


MIKS LAHVATAS 
AIN SEPPIKU SÜÜMESKANDAAL 
EHK KUIDAS SEPPIKU LUGU 
AJAKIRJANDUSSE JÕUDIS 


22. JAANUARIL TEGI EESTI PÄEVALEHT ONLINE-INTERVJUU 
SISEMINISTER AIN SEPPIKUGA. MITTE KEEGI EI OSANUD SEL 
HETKEL ARVATA, ET LAHVATANUD ON SEPPIKU SÜÜMESKAN- 
DAAL, NAGU KIRJANIK KAUR KENDER HILJEM SISEMINISTRI 
ÜMBER TOIMUNU RISTIS. 


Ilmselt rõõmustas Ain Seppik võimaluse üle enne Riigikogu valimisi 
intervjuud anda. Meediat püüdis Seppik valimiskampaania raames enese 
kasuks rakendada nii palju kui võimalik. Näiteks vaid üks päev enne vali- 
misi näidati televisioonis pikka venekeelset portreelugu Ain Seppikust ja 
tema perest, tekes seda rõhutatult inimlikus käsitluses. Ehk veidi rikkus 
valijate emotsioone kurvasilmse mersuga tulevasel majakrundil käimine, 
kuid pikast telesaatest päev enne valimisi ei oska vist enamik poliitikuid 
isegi unistada. Kogu valimiskampaania oli Seppiku jaoks väga suure- 
jooneliselt kavandatud. Nagu hiljem näha võisime, ei hoidnud 
Keskerakond oma siseministri kampaania läbiviimise pealt kokku. Võib 
julgesti väita, et Seppiku valimiskampaania Lääne-, Saare- ja Hiiumaa 
valimisringkonnas oli üks kõige võimsamaid kampaaniaid üldse. 
Seppiku online-intervjuu ja uue töönädala vahele, mil lugu Seppiku koh- 
tumõistmisest väidetavate ausambasüütajate üle lehtedesse jõudis, jäi 
nädalavahetus, siis oli aega intervjuu korralikult läbi lugeda. Muidugi 
hakkasid kohe silma Seppiku väited, et ta ei ole kunagi osalenud polii- 
tilistel protsessidel ja ei mäleta midagi 1924. aasta kommunistide mäs- 
sukatse mälestusmärgi süütamise protsessist. Viimast oli lihtne kontrolli- 
da kodus arvuti juurest lahkumata ning kätt raamaturiiuli suunas siru- 
tades. Seda kohtuprotsessi on põgusalt maininud Viktor Niitsoo raama- 
tus "Vastupanu", täielikult on aga süüdistuskokkuvõte toodud Stock- 
holmis ilmunud "Lisandusi mõtete ja uudiste vabale levikule Eestis”. 
Peeter Bötkeri nime Google otsingusüsteemi lüües väljastab internet teise 
viitena Eesti Vabariigi Riigikohtu otsuse protsessis süüdi mõistetud poiste 
rehabiliteerimise kohta. Nii lihtne see kõik oligi. Kõik muu oli tavaline 
ajakirjanduslik töö — tuli üles otsida protsessil osalenud kohtunikud, 
advokaadid, prokurörid, miilitsad ja nendega vestelda. Ei mingit vande- 
nõuteooriat või arvavad kirglikud vandenõuteooriast jutlustajad, et keegi 
kusagil teeb ajakirjaniku eest ära pika ja vaevarikka musta töö asjaosa- 
listega rääkimisel, taustamaterjali otsimisel! Naeruväärne. Ometi räägiti 
mulle visalt jutte, kuidas Mart Laar jooksis toimetusest toimetusse Ain 
Seppikut kompromiteerivad materjalid ettesirutatult käes. Süümeskan- 
daali ajal kinnitasid mulle just seda inimesed televisioonist ja isegi ühe 
mõjuka ajalehe peatoimetaja. 

Materjalid söötis ajakirjandusele ette ei keegi muu kui Ain Seppik ise 
oma intervjuuga EPL online-s. Siit ka põhjendus süüdistustele, et ajakir- 
jandus ajastas materjali täpselt valimiste eel. Mitte ajakirjandus ei ajas- 

tanud, vaid Seppik ise tegi seda. Ning lõppude lõpuks on inimestel õigus 
ka enne valimisi teada saada, millega valimiskampaanias ülesastuvad 
Riigikogu kandidaadid minevikus tegelesid ning selle põhjal oma valikud 
kujundada. Õigupoolest millal siis veel kui mitte valimiste eel? 

Veel oli üheks vandenõuteooria jutlustajate levinumaks süüdistuseks, et 
kahes suuremas konkureerivas päevalehes ilmusid korraga materjalid 
Seppiku kohtumõistmisest kommunistliku režiimi ajal. Ajakirjanikud aru- 
tavad omi tööasju omavahel ilma konkreetsete väljaannete 
turukonkurentsile mõtlemata. Eesti on väike, info levib uskumatult 
kiiresti — eriti kui teadjate seas on veel poliitikud. Enne Seppiku-materjali 
avaldamist esitasime selle kohta küsimusi ka peaministrile. Seppiku nime 
mainimata tahtsime teada, kas peaministri arvates sobib selliste 
minevikusaavutustega inimene tema valitsuses ministriks. Siim Kallas 
tegi ka valitsuse istungil teatavaks, et sellise küsimuse on talle ajakirjan- 
dus esitanud. Valitsusallikate järgi oli Kallas arvanud küsimuse esitamise 
ajendiks hoopis ühe teise ministri, aga Seppik ise oli valitsusistungil püsti 
tõusnud ja teatanud, et see on tema vastu suunatud rünnak. Ise helistasin 
Postimehe ajakirjanik Toomas Sildamile, kes sellest protsessist väga palju 
teab, samuti on ta aastaid tagasi tutvunud kriminaalasja toimikutega. 
Algmaterjalide ülesotsimine oli ju väga kerge. 

Loo asjaosalistega vestlemine harutas lahti dramaturgiliselt lausa näi- 
dendit või mängufilmi nõudva süžee. Selles loos oli kohtunik, kes sai aru 
süüdistuse nõrkusest ja suutis end sellest halvamaigulisest .oost distant- 
seerida, oli kriminalist, kes jõudis veendumusele, et need foisid ei pan- 
nud seda mälestusmärki põlema, olid advokaadid, kes tajusid asja 
absurdsust, kuid ei suutnud alaealisi poisse karmist vanglakaristusest 
päästa. Oli ka kohtunik, kes tegi esimese astme kohtus süüdimõistva 
otsuse ning tunneb vist hingepiina. Kuid oli ka kohtunik, kes Eesti NSV 
Ülemkohtu kohtunikuna sai tuntuks rangekäelise karistajana poliitilistel 
protsessidel. Ning muidugi olid selles loos süüdimõistetud, nende 
lähedased omaksed, kahte poissi ei ole enam siin maailmas. Eriti traagi- 
line oli Margus Mõtuse saatus. Tema emaga poja haual seistes tekkis 
kange tahtmine küsida Ain Seppikult ja Tallinna politsei aseprefektilt 
Kalle Klandorfilt — kas te võiksite leida üks kord pool tundi aega, käia 
Marguse haual ja olnu üle omaette järele mõelda. 

Olen siiani veendunud, et oleks Ain Seppik käitunud vähekenegi inim- 
likumalt — vabandanud poiste ees ja tõepoolest nendega vestelnud, mida 
ta muuseas ise oma sõnavõtus Riigikogu umbusaldamise arutelul vaja- 
likuks pidas, jätnud räiged eneseõigustused avalikult ette kandmata ja 
Eesti NSV mõttelaadi tänasesse Eesti Vabariiki üle toomata, poleks ehk 
mingist Seppiku süümeskandaalist rääkida ja arutada tulnud. Oleksid ära 
jäänud lugupeetud inimeste Jaan Krossi, Lennart Meri, Olav Aarna, Ain 
Kaalepi jt väga teravad avalikud sõnavõtud Seppiku kohta. Kuid oma osa 


selles kõiges oli ilmselt siiski ka Keskerakonna kompromissitut esimehel 
Edgar Savisaarel ja tema lahutamatul erakonnakaaslasel Evelyn Sepal, 
kes vindi ülekeeramisse oma uskumatult räigete avaldustega olulise 
panuse andsid. 

Kõige tähtsam oli ikkagi ühiskonna vastuvõtt. Seppiku süümeskandaal 
näitas, et Eesti vajab minevikuvarjude selgeksrääkimist — ausalt ja komp- 
romissitult. Kas mitte režiimi õiguskaitseorganid, kohtud, prokuratuur, ei 
olnud samasugused repressiivsed totalitaarse süsteemi osad nagu KGB, 
sõjavägi või kompartei nomenklatuur. Aga Eesti lähiajalugu on ikka veel 
kui tuline ahi, mille peal kardetakse näpud kõrvetada. 


Olen tagantjärele mõelnud, et võibolla oli Seppiku ja mõnede 
Keskerakonna liidrite enesepõletajalikes avaldustes Eesti NSV Ülemkohtu 
kohtunikutegevuse kohta ka soov uut olukorda valimiskampaanias kasu- 
tada ja Seppikut süütu kannatajana näidata. Keskerakonna toetajaskon- 
na seas on ju suur hulk venelasi ja eestlasi, kes Eesti NSV kangelastele 
kaasa tunnevad, kui neid tolle aja käitumise pärast kritiseeritakse. 


"Äkki meil siis ei olegi sotsialismi!” avastas ta kohkunult. "Ju siis ei ole!" 
irvitas Munapea. "Teate, kutid, üksvahe ma mõtlesin, et lähen lolliks. Ma 
vaatasin, et kõik plaksutavad selle Ljonja möla peale. Mõtlesin, et nad on 
kõik nupust nikastanud. Kuidas ikka saab nii palju inimesi ühekorraga lol- 
liks minna? Või on mul endal ajud pehmed?” 


"Hümni oskad?" küsis Metsavend Munapealt. "Muidugi oskan. Võtsin juba 
kaheksakümnendal Propa mässust osa! Aga hümni ei kõlba siin nii sitas 
kohas laulda." 

(Leo Kunnas "Sõdurjumala teener") 


Kriminaalasi nr. 1-2/1078, 
1985 

1924. aasta kom:nunistide mässukatse mälestusmärk Balti jaama juures 


Ärakiri 
Rahvakohtunik T. Lao 
Krim.asi nr. 1-2/1078, 1985 


MÄÄRUS 


3. oktoobril 1985. a. Eesti NSV Ülemkohtu kriminaalasjade kohtu- 
kolleegium koosseisus: 

eesistuja: V. Merka 

liikmed: A. Paasma ja A. Seppik 

prokurör: J. Naaber 

advokaatide Paki, Junti, Kaasiku ja Talviste osavõtul 

kohtukolleegiumi liikme A. Seppiku ettekandel vaatas läbi avalikul koh- 
tuistungil Tallinnas P. Bötkeri, K. Siideri, T. Paabu ja T. Ildi süüdistusas- 
ja süüdimõistetu P. Bötkeri ja tema kaitsja adv. R. Paki, süüdimõistetu 
T. Ildi ja tema kaitsja adv. Ü. Talviste ning süüdimõistetute K. Siideri ja 
T. Paabu kaitsjate adv. V. Kaasiku ja A. Junti kassatsioonikaebuste alusel 
Tallinna Oktoobri Rajooni Rahvakohtu otsuse 2. septembrist 1985, 


millega 


1. Bötker, Peeter Heino p., sünd. 23.01.1969. a. Tallinnas, rahvuselt eest- 
lane, NSV Liidu kodanik, haridus 7 klassi, kuriteo toimepanemise ajal ei 
õppinud ega töötanud, varem kohtulikult karistamata, elukoht Tallinn, 
Pioneeride t. 4-1, viibib vahi all alates 18.12.1984. a. tunnistati süüdi 
Eesti NSV KrK 8 195 lg. 2 järgi ja karistati 3-aastase vabadusekaotusega 
üldrežiimiga kasvatusliku töö koloonias; 

2. Siider, Kaido Vello p., sünd. 28.09.1966. a. Tallinnas, rahvuselt eest- 
lane, NSV Liidu kodanik, keskharidusega, õppis Tallinna Polütehnikumis, 
elukoht Tallinn, Pioneeride t. 2-4, varem kohtulikult karistamata, vahi all 
alates 30.12.1984. a. tunnistati süüdi Eesti NSV KrK 8 195 1g. 2 järgi ja 
karistati 2-aastase vabadusekaotusega üldrežiimiga parandusliku töö 
koloonias; 

3. Paabu, Toivo Antsu p., sünd. 03.08.1968. a. Tallinnas, rahvuselt eest- 
lane, NSV Liidu kodanik, haridus 8 klassi, töökoht Rapla rajooni Mahtra 
sovhoos, varem kohtulikult karistamata tunnistati süüdi Eesti NSV KrK 8 
195 1g. 2 järgi ja karistati 2-aastase vabadusekaotusega. Vastavalt Eesti 
NSV 8 48° lükati kohtuotsuse täitmine T. Paabu suhtes edasi kaheks aas- 
taks ning kohustati teda töötama, teatama oma töö- ja elukoha muu- 
tustest siseasjade organile ning ilmuma perioodiliselt registreerimiseks 
siseasjade organisse; 

4. Ild, Toomas Alvari p., sünd. 26.07.1968. a. Tallinnas, rahvuselt eest- 
lane, NSV Liidu kodanik, haridus 8 klassi, kuritegude toimepanemise ajal 

ei õppinud ega töötanud, vahi all alates 12.12.1984. a. tunnistati süüdi 
Eesti NSV KrK 8 195 lg. 2 järgi ja karistati 3-aastase vabadusekaotusega 
üldrežiimiga parandusliku töö koloonias. 


P. Bötker ja T. Ild on tunnistanud end süüdi selles, et nemad koos 
H. Mõtusega ööl vastu 01.07.1984. a. kirjutasid avalikus kohas majade 
seintele, ustele, plankudele ja Harjumäel vabaõhukohviku seinale, põran- 
dale, laudadele ja pinkidele ebatsensuurseid, sündsusetuid ja nõukogude 
ühiskonnale solvavaid fraase ning Ild ja Siider kirjutasid natsionaalfašist- 
likku parteid propageerivad tähed "NF" mälestusmärgile "Linda kuju", 
millise tegevusega irvitasid mälestusmärgi üle. 

Ööl vastu 01.12.1984. a. süütasid Bötker, Siider, Ild ja Paabu Tallinnas 
Šnelli tiigi pargis asuva 1. detsembri 1924. a. Eesti Töörahva Relvastatud 
Ülestõusule pühendatud mälestusmärgi. Seejuures P. Bötker, kes oli kuri- 
teo initsiaatoriks, valvas monumendi hotell "Tallinna" poolses küljes, 
T. Paabu P. Bötkeri käsul Vaksali tänava poolses küljes, T. Ild valas 
kaasasolnud kanistrist bensiini monumendile ning K. Siider süütas selle 
tuletikkudega. 

Rahvakohus jõudis järeldusele, et ülaltähendatud viisil irvitamine mäles- 
tusmärkide üle on oma sisult eriti küüniline ning süüdimõistetute teod on 
kvalifitseeritud Eesti NSV KrK 8 195 lg. 2 järgi kui kuritahtlik huligaan- 
Sus. 

Esitatud süüdistuses tunnistasid Bötker ja Ild end süüdi osaliselt - 
1984. a. juulikuus toimepandud episoodi osas —, Siider ja Paabu end 
kohtuistungil süüdi ei tunnistanud. 

Süüdimõistetu Ildi ja tema kaitsja kassatsioonikaebustes väidetakse, et 
Ildi süü mälestusmärgi süütamises ööl vastu 01.12.1984. a. ei ole usal- 
dusväärselt tõendatud, et kohtuotsus rajaneb üksnes süüdimõistetute ja 
tunnistajate eeluurimisel antud ütlustel, ei ole kontrollitud kõiki ver- 
sioone ning et T. Ildi süü ei ole tõendatud muude tõenditega. Leitakse ka, 
et 1984. a. juulikuus toimepandud episoodi tuleb T. Ildi osas vaadelda 
vaid huligaansuse lihtkoosseisuna ning kuna T, Ild oli kuriteo toimepane- 
mise ajal 15-aastane, siis ta Eesti NSV KrK 8 195 lg. 1 järgi kriminaalvas- 
tutust ei kanna. Palutakse rahvakohtu otsus tühistada ja menetlus T. Ildi 
suhtes lõpetada. 

Samasugustel motiividel on toodud analoogne taotlus ka süüdimõistetu 
P. Bötkeri ja tema kaitsja advokaat R. Paki kassatsioonikaebuses. 
Seejuures märgitakse kaitsja kassatsioonikaebuses, et ei ole õigesti hin- 
natud P. Bötkeri alibi küsimust, s.o. tema viibimist 30.11.1984. a. õhtul 
lapseealise M. Kasesalu sünnipäeval. 

Süüdimõistetu K. Siideri kaitsja advokaat V. Kaasiku kassatsioonikaebu- 
ses väidetakse samuti, et K. Siideri süü ei ole usaldusväärselt tõendatud 
ning kohtuotsus on vastuolus NSV Liidu Ülemkohtu pleenumi vastavate 

juhistavate määruste nõuetega, rahvakohtu seisukoht K. Siideri alibi 
suhtes on ebaloogiline ja põhjendamata. Taotletakse rahvakohtu otsuse 
tühistamist ja kriminaalasja Eesti NSV Ülemkohtu menetlusse võtmist. 
Süüdimõistetu T. Paabu kaitsja advokaat A. Junti kassatsioonikaebuses 
väidetakse samuti, et T. Paabu süü temale inkrimineeritud kuriteos ei ole 
kogutud ja kohtuistungil uuritud tõenditega usaldusväärselt tõendatud. 
Palutakse rahvakohtu otsus tühistada ja menetlus T. Paabu suhtes lõpeta- 
da. 

Süüdimõistetute kaitsjad advokaadid R. Pakk, V. Kaasik, Ü. Talviste ja 
A. Junti toetasid esitatud kassatsioonikaebusi, prokurör andis arvamuse 
— kohtuotsus jätta muutmata. 

Kohtukolleegium leiab, et kuigi kohtuotsus ei vasta täielikult NSV 
Liidu Ülemkohtu pleenumi 30.06.1969. a. määruse nr. 4 
"Kohtuotsustest" nõuetele, ei anna see asjaolu iseenesest veel alust 
kohtuotsuse tühistamiseks. Kõiki tõendeid nende kogumis hinnates 
tuli rahvakohus sisult õigetele järeldustele. 

Rahvakohus rajas kohtuotsuse õigesti ja kooskõlas Eesti NSV KrK 
8 242 ja 246 nõuetega süüdimõistetute ja tunnistajate kohtueelsel 
uurimisel antud ütlustele, kuna kõik nad muutsid oluliselt kohtuis- 
tungil oma ütlusi. Täpsemalt küll eitasid kõik süüdimõistetud 
üksmeelselt oma süüd neile inkrimineeritud kuriteos, 5.0. 
01.12.1984. a. öösel toimepandud episoodis. 

Süüdimõistetud K. Siider ja P. Bötker väitsid seejuures kohtuistungil, et 
30. novembril 1984. a. õhtul ja koguni öösel vastu 01.12.1984. a. viibisid 
nemad M. Kasesalu sünnipäeval. Neid, sisuliselt ka ainukesi süüdimõis- 
tetute poolt kohtuistungil antud asjasse puutuvaid ütlusi on kohtu- 
otsuses põhjalikult analüüsitud. Ka süüdimõistetu Ild väitis kohtuistungil, 
et 30. novembri õhtul viibis P. Bötker sünnipäeval ning tema ootas 
Bötkerit ja ööbis hiljem Bötkeri korteris. Ka neid ütlusi on seoses alibi 
kontrollimisega rahvakohus analüüsinud ja hinnanud nende tõeväärsust. 
Süüdimõistetu Paabu väitis kohtuistungil vaid, et 30. novembri 1984. a. 
õhtul viibis ta kodus. 

Rahvakohus tuli õigele järeldusele, et põhiliselt on süüdimõistetute süü 
tõendatud nende endi eeluurimisel antud ütlustega ja seejärel ka teiste 
tõenditega, samuti nende ütluste seostamisega olustikuga kohapeal. 
Selline järeldus põhineb tõendite analüüsil. 

Nii on P. Bötker omakäeliselt tunnistanud oma süüd 29.12.1984. a. 
(II kd. tl. 54). Ülekuulamisel 22. märtsil 1985. a. on P. Bötker aga kinni- 
tanud, et mälestusmärki süütama läksid nad neljakesi: Ild, Siider, Paabu 
ja tema. Kusjuures nemad Ildiga üksnes jälgisid mälestusmärgi süü- 
tamist. Liiguti seejuures Pioneeride tänavalt Gagarini puiesteele ja 
mööda Gagarini puiestee parempoolset kõnniteed Šnelli tiigi pargi suu- 
nas ning hotell "Tallinna" juures pöörasid nad paremale Šnelli parki 

viivale kõrvalteele. Bensiin asus kanistris (II kd., tl. 66-68). Sama kinni- 
tas Bötker ka vastastamisel kaassüüdimõistetu T. Ildiga (II kd., tl. 179- 
180). Samal päeval kui Bötkergi ilmus süü ülestunnistamisele ka T. Ild 
(II kd., tl. 157), hiljem on T. Ild seletanud, et nägi vaid ausamba põlemist 
pealt (II kd., tl. 159-161), ülekuulamise! 25.01.1985. a. seletas T. Ild aga, 
et mälestusmärki käisid nad süütamas neljakesi: tema, P. Bötker, 
K. Siider ja T. Paabu, kusjuures Siider ja Paabu ootasid teda ja P. Bötkerit 
Bötkeri maja vastasmaja kangialuses. Bensiin asus kanistris. Seejärel 
suunduti mööda Gagarini pst. parempoolset kõnniteed hotell "Tallinna" 
juurde. Seal mindi lahku — tema koos P. Bötkeriga ainult vaatas toimuvat 
pealt, süütasid Paabu ja Siider. T. Ild kinnitas sellel ülekuulamisel, et 
keegi ei sundinud teda andma selliseid ütlusi (II kd., tl. 168-172). Sama 
kinnitas T. Ild ka vastastamisel P. Bötkeriga 18.04.1985. a. (II kd., 
tl. 179-180). Sama on T. Ild kinnitanud veel ka ülekuulamisel 25. aprillil 
1985. a. (II kd., tl. 186-188), kuid ootamatult oma kaitsja advokaat 
Toominga küsimuse peale aga ülekuulamisel teatanud, et kõik eelnev oli 
puhas vale. Kui keegi antud juhul üldse suutis alaealist T. Ildi psüühiliselt 
mõjutada oma ütlusi muutma, siis võis see olla vaid tema kaitsja, kuna 
antud juhul vastas T. Ild kaitsja küsimusele (II kd., tl. 188 pöördel — 
tl. 189). Kuid ka nendes muudetud ütlustes kinnitas T. Ild, et tema teada 
panid mälestusmärgi põlema Siider ja Paabu (II kd., tl. 189). 

Süüdimõistetu K. Siider kinnitas tunnistajana ülekuulamisel 30.12.1984. 
a., et mälestusmärgi süütamise plaan tekkis 1984. a. novembri keskpaiku 
ning et süütamisest võtsid osa tema, Bötker ja Ild, kusiuures kanistrist 
valas bensiini mälestusmärgile Ild ja tema süütas selle tikuga (III kd., tl. 
25). Ülekuulamisel kahtlustatavana 02.01.1985. a. kinnitas Siider, et 
mälestusmärgi valasid bensiiniga üle ning süütasid bensiini Bötker ja Ild 
ning tema sellest osa ei võtnud (III kd., tl. 27). Samal päeval Siider aga 
oma nendest ütlustest loobus ning kinnitas, et mälestusmärgi süütami- 
sest võttis osa tema koos P. Bötkeri ja T. Ildiga, kusjuures süüdati 
kanistris olnud bensiiniga, millega mälestusmärk üle valati. Ta kinnitas 
uuesti, et bensiini valas mälestusmärgile Ild ja tema süütas selle tikuga. 
Mineku marsruuti kirjeldab Siider Bötkerist ja Ildist erinevalt, samuti 
väidab ta, et kanistrit kandis Ild. Temal, s.o. Siideril oli kuriteo 
toimepanemise ajal seljas sinine jope ja Ildil pikk beež mantel (III kd., 
tl. 28-29). Oma selliseid ütlusi on Siider kinnitanud korduvalt järgneva- 
tel ülekuulamistel (III kd., tl. 32, 34-37). K. Siideri ütlusi seostati 
olustikuga kohapeal, kus ta eelnevaid ütlusi kinnitas (III kd., tl. 38-48). 
Hiljem on Siider jällegi nendest ütlustest loobunud, kuid ainult enda 
osavõtu eitamise suunas. Bötkeri ja Ildi osavõttu kuriteost ta kinnitab 
(III kd., 01. 56-59). 30.01.1985. a. ülekuulamisel kinnitas Siider aga jälle- 
gi oma osavõttu kuriteost. Seejuures kinnitab ka Siider, et koguneti 
P. Bötkeri vastasmaja kangialusesse ning et kuriteost võttis osa ka 

T. Paabu' (III kd., tl. 62-64). Sisult samaseid ütlusi andis Siider ka 
15. mail 1985. a. ülekuulatuna süüdistatavana (III kd,, tl. 86-91). 
Süüdimõistetu T. Paabu on ülekuulatuna 31.01.1985. a. tunnistajana 
andnud põhjalikke ütlusi kuriteo toimepanemise kohta ning kinnitab, et 
ausamba süütamisest võtsid osa P. Bötker, K. Siider, T. Ild ja tema 
(IV kd., tl. 22-24). Oma ütlusi on Paabu kinnitanud ka tema ütluste 
seostamisel kohapeal (IV kd, tl. 25-30), vastastamisel T. Ildiga (IV kd,, 
tl. 33-35), K. Siideriga (IV kd., tl. 36-38) ja P. Bötkeriga (IV kd., tl. 39- 
41) ning kõigil järgnevatel ülekuulamistel (IV kd., tl. 45-48). Seejuures 
põhilises, s.o. kuriteo toimepanemise ajas, kohas ja osavõtjates langevad 
kõigi süüdimõistetute ütlused kokku. Erinevused on vaid üksikutes 
detailides ning johtuvad sellest, et kõik süüdimõistetud püüavad vähen- 
dada oma osa kuriteo toimepanemises. Seda kinnitab kasvõi fakt, et 
30.01.1985. a. ülekuulamisel kinnitas Siider, et kuriteost võttis osa veel 
ka T. Paabu, kuigi varem ta sellest midagi ei olnud rääkinud. 
Kohtuistungil kõik süüdimõistetud oma säärastest ütlustest 
loobusid, motiveerides nende poolt eeluurimisel antud ütlusi nende 
suhtes rakendatud psüühilise vägivallaga. On muidugi õige, et iga 
ülekuulamisega kaasneb psüühiline pinge, kuid arusaamatuks jääb, 
kuhu kadus see pinge kohtuistungil. Pealegi osalesid mitmel ülekuu- 
lamisel alaealiste süüdimõistetute kaitsjad, kes aga ei sekkunud alaealiste 
suhtes sellise psüühilise sunni rakendamisel. Rahvakohus õigesti tuli 
järeldusele, et süüdimõistetud end eeluurimisel süüdi tunnistades andsid 
õigeid ütlusi ning põhjendatult võttis need ütlused aluseks kohtuotsuse 
tegemisel. Pealegi on T. Ildi, P. Bötkeri ja K. Siideri poolt eeluuri- 
misel ütluste muutmine lihtsalt seletatav. Nimelt kinnitas P. Bötker 
kohtuistungil 25.06.1985. a., et eeluurimisisolaatoris oli võimalik 
sidet pidada. T. Paabu, kes viibis vabaduses, eeluurimisel oma ütlusi 
ei muutnud. 

Muud tõendid, v.a. tunnistajate Ignatova ja Jakobsoni ütlused, on 
kaudsed tõendid ning neid on arvestatud üksnes kogumis teiste tõen- 
ditega. Tunnistajate Ignatova ja Jakobsoni ütluste hindamisel tuleb 
arvestada ka ilmastikutingimusi ja sündmuste arengu kiirust. 

Mis puutub nn. alibisse, s.o. asjaolusse, nagu oleksid K. Siider ja P. Bötker 
viibinud 30. novembril 1984. a. õhtul lapseealise M. Kasesalu sünnipäe- 
val, siis on rahvakohus siin põhjendatult järnud selle alibi arvesse võt- 
mata. Nimelt avaldas P. Bötker esmakordselt selle 25.03.1985. a. vastas- 
tamisel K. Siideriga (III kd., tl. 75 pöördel). Varasematel korduvatel 
ülekuulamistel ei mäletanud P. Bötker sellest midagi. Samuti ei teadnud 
sellest sünnipäevast K. Siider. Tunnistaja Ede Hunt kinnitas 
12.01.1985. a., et K. Siider ööl vastu 01.12.1984. a. tema pool ei ööbi- 
nud (1 kd., tl. 126-127), ka on tunnistaja M. Mark eeluurimisel kinni- 
tanud, et M. Kasesalu sünnipäev toimus 02.12.1984. a. (II kd., tl. 75-76). 

Hiljem muutsid tunnistajad oma ütlusi motiveerimatult. Antud juhul 
tuleb arvesse võtta, et E. Hunt ja M. Mark on süüdimõistetute tuttavad ja 
huvitatud asja lahendamise tulemustest. 

Tähepaari "NF" kirjutamine Linda kujule on kohtukolleegiumi 
arvates kuritahtlik huligaansus erilise küünilisuse tunnusel, kuna 
see tähepaar tähendas antud juhul konkreetset mõistet, millist 
süüdimõistetud olid avanud juba oma kirjutistes majade ustele, 
plankudele jne. Kohtukolleegium leiab, et igasugune fašismi kui 
poliitilist voolu populariseeriv kirjutis avalikus kohas on konkreetses 
situatsioonis eriti küüniline tegu. 

P. Bötkerile mõistetud karistus vastab tema poolt toimepandud kuriteo 
ühiskonnaohtlikkuse iseloomule ja astmele ning tema isikule. P. Bötker ei 
õppinud ega töötanud kuriteo toimepanemise ajal, oli arvel AAI-s alates 
12.05.1984. a. koolikohustuse mittetäitmise tõttu (lil kd, tl. 5). 
P. Bötker oli antud juhul kuriteo initsiaatoriks ning tema käitumist 
ei saa lugeda juhuslikuks ja seletada ainuüksi lapselikkusega. Nimelt 
nähtub Tallinna XX Keskkoolist väljastatud iseloomustusest, et kuigi 
P. Bötkeril oli õppimisega raskusi, tundis ta suurt huvi ajaloo vastu 
ning et juba koolis paistsid välja tema teatav hoiak ja vaated (II kd., 
tl. 6-7). Kuna kasvatusliku iseloomuga mõjutusvahendid P. Bötkeri 
suhtes tulemusi ei andnud, siis rahvakohus isoleeris ta ühiskonnast 


põhjendatult. 


Eeltoodut arvesse võttes ja juhindudes Eesti NSV KrK 8-st 306, 
kohtukolleegium 


määras: 


Tallinna Oktoobri Rajooni Rahvakohtu otsus 2. septembrist 1985. a. 
Bötker, Peeter Heino p., Siider, Kaido Vello p., Paabu, Toivo Antsu p. ja 
Ild, Toomas Alvari p. süüdistusasjas jätta muutmata. 
Kassatsioonikaebused jätta rahuldamata. 


Eesistuja V. Merka 
Liikmed A. Paasma 
A. Seppik 

Ärakiri õige: 

KOHTUOTSUS 


1/3 — 31/95 
KOHTUOTSUS 
Eesti Vabariigi nimel 


Tartus, 10. oktoobril 1995. a. 


Riigikohtu Kriminaalkolleegium koosseisus: eesistuja Jüri Ilvest ning 
liikmed Lea Kalm ja Herbert Lindmäe vaatas avalikul kohtuistungil 
kohtuvigade parandamise korras läbi kriminaalasja 


Toomas Ildi, Peeter Bötkeri, Margus Mõtuse, Toivo Paabu ja Kaido Siideri 
süüdistuses ENSV KrK 8 195 1g. 2 järgi. 


Menetlusosalisena võttis kohtuistungist osa Riigiprokuratuuri prokurör 
Marge Püss. 


Tallinna Oktoobri rajooni rahvakohtu 2. septembri 1985. a. otsusega 
mõisteti Toomas Ild süüdi ja teda karistati ENSV Krk 8 195 lg. 2 järgi 
vabadusekaotusega 3 aastat üldrežiimiga kasvatusliku töö koloonias. 


T. Idi karistuse kandmise alguseks loeti 12. detsember 1984. a. 


Kohtuotsuse järgi tunnistati T. Ild (sünd. 26. juulil 1968. a.) süüdi selles, 
et tema koos Peeter Bötkeri ja Margus Mõtusega kirjutas 1. juuli 1984. a. 
öösel Tallinnas Hagudi, Kauba, Planeedi, Videviku, Virmalise ja 
Pioneeride tänaval majaseintele, ustele, plankudele jne. kriidiga sünd- 
susetuid ja nõukogude ühiskonda solvavaid fraase ning maalisid 
Toompeal Linda kuju jalamile ja mujale Eesti natsionaal-fašistlikku 
parteid propageerivad tähed "NF". 


1. detsembri 1984. a. öösel osales T. Ild koos P. Bötkeri, K. Siideri ja 
T. Paabuga Tallinnas Šnelli tiigi pargis 1. detsembri 1924. a. Eesti 
Töörahva Relvastatud Ülestõusule pühendatud mälestusmärgi rüve- 
tamises. Mälestusmärgile kallati bensiini ja süüdati see põlema. 
Mälestusmärgi jalamil hävisid lilled ja mälestusmärk tahmus. 


Sama kohtuotsusega mõisteti süüdi ja karistati ENSV Krk 8 195 lg. 2 
järgi: 


Peeter Bötkerit (sünd. 23. jaanuaril 1969. a.) vabadusekaotusega 3 aas- 
tat üldrežiimiga kasvatusliku töö koloonias. Karistuse kandmise alguse 
ajaks loeti 18. detsember 1984. a. 

Margus Mõtust (sünd. 14. septembril 1968. a.) vabadusekaotusega 1 
aasta. ENSV KrK 8 481 sätteid kohaldades lükati tema suhtes kohtuotsuse 
täitmine üheks aastaks edasi. 


Toivo Paabut (sünd. 3. augustil 1968. a.) vabadusekaotusega 2 aastat. 
ENSV KIK 8 481 sätteid kohaldades lükati tema suhtes kohtuotsuse täit- 
mine kaheks aastaks edasi. 


Kaido Siiderit (sünd. 28. septembril 1966. a.) vabadusekaotusega 2 aas- 
tat üldrežiimiga parandusliku töö koloonias. Karistuse kandmise alguse 
ajaks loeti 30. detsember 1984. a. 


Eesti NSV Ülemkohtu kriminaalasjade kolleegiumi 3. oktoobri 1985. a. 
määrusega jäeti Tallinna Oktoobri rajooni rahvakohtu 2. septembri 1985. 
a. otsus muutmata ning kohtualuste T. Ildi, P. Bötkeri, K. Siideri ja 
T. Paabu ning nende kaitsjate kassatsioonikaebused rahuldamata. 


Süüdimõistetu T. Ildi kaitsja vandeadvokaat Üllar Talviste avalduses 
kohtuvea parandamiseks taotletakse T. Ildi süüdimõistmises ENSV KrK 
8 195 lg. 2 järgi kohtulahendite tühistamist, kriminaalmenetluse 
lõpetamist kuriteokoosseisu puudumise tõttu ja vastavalt Eesti Vabariigi 
19. veebruari 1992. a. seaduse "Kohtuväliselt represseeritud ja alusetult 
süüdimõistetud isikute rehabiliteerimise kohta" 8-le 5 lg. 1 tema reha- 
biliteerimist talle süüksarvatud tegudes. 

Süüdimõistetud P. Bötker, M. Mõtus, T. Paabu ja K. Siider ei ole 
Riigikohtule avaldust kohtuvea parandamiseks esitanud. 


Riigikohtu kriminaalkolleegium, tutvunud kriminaalasja materjalidega ja 
ära kuulanud prokurör M. Püssi arvamuse, milles ta toetas avaldust 
kohtuvea parandamiseks osaliselt, 


tuvastas: 


kriminaalasja materjalidest nähtub, et T.Ildi, P. Bötkeri ja M. Mõtuse käi- 
tumine, mis seisnes kriidiga majaseintele ja mujale sündsusetute, nat- 
sionaal-fašistliku partei nimetusega seonduvate ja nõukogudevastaste 
väljendite kirjutamises, on ebaõigesti kvalifitseeritud ENSV KrK 8 195 Ig. 


2 järgi. 


Need teod ei olnud oma iseloomult eriti küünilised ega jõhkrad ning 
seetõttu tulnuks nad kvalifitseerida KrK 8 195 lg. 1 järgi. Kuna aga selles 
kuriteokoosseisu puhul kuulus kriminaalvastutusele isik, kes enne kuri- 
teo toimepanemist oli saanud kuusteist aastat vanaks, oli sellest 

vanusepiirist nooremate T. Ildi, P. Bötkeri ja M. Mõtuse kriminaalvastu- 
rusele võtmine välistatud. 


Nende isikute poolt nõukogudevastaste väljendite kirjutamine, mis oli 
ajendatud noorukite protestist nõukogude okupatsioonivõimude vastu, ei 
olnud subjektiivsest küljest käsitletav huligaansusena. Seetõttu tuleb nad 
nendes tegudes ENSV KrK 195 1g. 2 järgi õigeks mõista kuriteokoosseisu 
puudumise tõttu. 


T. Idi, P. Bötkeri, K. Siideri ja T. Paabu tegu, mis seisnes 1. detsembri 
1924. a. ajaloomälestisele bensiini kallamises ja selle süütamises, ei ole 
samuti käsitletav kuritahtliku huligaansusena, kuna süüdimõistetute 
tahtlus oli suunatud nõukogude mälestusmärgi rikkumisele. 


Nõukogude ajaloomälestise suhtes toimepandud tegu seondub Eesti 
Vabariigi iseseisvuse eest ja eesti rahvale tehtud ülekohtu vastu peetava 
võitlusega ning selles osas kuuluvad ülalnimetatud isikud rehabiliteeri- 


misele. 
Juhindudes KrMK 8-st 5 lg. 2 ning AKKS 8$-dest 49 lg. 3, 63 p. 3,64 p. 3, 
65 lg. 3, ja 799, samuti Eesti Vabariigi 19. veebruari 1992. a. seaduse 


"Kohtuväliselt represseeritud ja alusetult süüdimõistetud isikute rehabili- 
teerimise kohta” 8-st 5 lg. 1, Riigikohtu kriminaalkolleegium 


otsustas: 
1. Tühistada Tallinna Oktoobri rajooni rahvakohtu 2. septembri 
1985. a. otsus ja Eesti NSV Ülemkohtu kriminaalasjade 
kohtukolleegiumi 3. oktoobri 1985. a. määrus ning mõista Toomas 
Ild, Peeter Bötker, Margus Mõtus, Toivo Paabu ja Kaido Siider ENSV 
KrK 8 195 1g. 2 järgi õigeks kuriteokoosseisu puudumise tõttu. 
Rehabiliteerida Toomas Ild, Peeter Bötker, Margus Mõtus, Toivo 
Paabu ja Kaido Siider neile süüksarvatud tegudes ühes sellest 
tulenevate õiguslike tagajärgedega. 
2. Avaldus kohtuvea parandamiseks rahuldada. 
Kohtuotsus jõustub 10. oktoobril 1995. a. ja edasikaebamisele ei kuulu. 


Eesistuja: Jüri Ilvest 


Liikmed: Lea Kalm, Herbert Lindmäe 

- AIN SEPPIK 
SÜÜMESKANDAALI 
KÄIVITAJANA 


Süümeskandaali tõttu tagasi astunud siseminister Ain Seppik 


AIN SEPPIKU INTERVJUUST EPL ONLINE-LE 
22.01.2003 


Olete töötanud Eestit okupeeriva riigi käepikendusena, kui palju 
olete nn "rahvavaenlasi” trellide taha saatnud? 


Minu sünniaasta viitab, et suur osa minu aktiivsest tööajast jäi okupat- 
siooniperioodi. Ma ei tea, keda peetakse silmas rahvavaenlaste all. Ma ei 
ole kunagi osalenud poliitilistes protsessides. 


Ma võin eksida, aga kas te olite seotud Balti jaamas asunud 1. det- 
sembri ülestõusu mälestussamba "rüvetajate" represseerimisega? 


Mulle ei tule see sündmus meelde. 


AIN SEPPIKU ANTUD INTERVJUU EESTI PÄEVALEHELE ÜKS 
PÄEV ENNE AJAKIRJANDUSES ILMUNUD ULATUSLIKKE 
MATERJALE SISEMINISTRI OSALEMISEST EESTI NSV 
ÜLEMKOHTU KOHTUNIKUNA POLIITILISTES PROTSESSIDES 


Siseminister Ain Seppik, eelmisel nädalal Eesti Päevaleht ontine-le 
antud intervjuus esitati teile kaks küsimust, mida tahaksin üle küsi- 
da. Ühele vastates ütlesite, et te pole kunagi osalenud poliitilistes 
protsessides, kui nõukogude ajal kohtunik olite. Kui küsiti Balti 
jaama 1924. aasta ülestõusu mälestussamba süütamise kohta, vas- 
tasite, et see sündmus ei tule teile meelde. Kas praegu väidate 
täpselt sama? 


Mida te poliitilise protsessi all silmas peate? 

Pean silmas protsessi, kus arutusel olid mingisugused nõukogude- 
vastased teod või kedagi süüdistati sellistes asjades. 

Jah, kindlasti pole ma osalenud nõukogude-vastastes asjades. See 


tähendab, et süüdistati paragrahviga, mis oli nõukogude-vastane tege- 
Vvus. 

Tihti ei pruukinud see otsene paragrahv olla. Näiteks see Balti jaama 
lugu oli huligaansus. 


No huligaansus on ju tavakuritegu ja seal olen ma tuhandete kaupa 
istunud. Huligaansus ei saa olla poliitiline protsess. 


Nõukogude ajal oli kõik võimalik. 


Noh, see on teie interpreteering, aga huligaansus pole kindlasti poliitiline 
protsess. Siis võib iga varguse kohta ka öelda, et see on poliitiline prot- 
sess. Näiteks istusin esimese astme kohtus, kui arutati Eesti Komitee 
arvutivargusi. Huligaansus on huligaansus. 


Aga Balti jaama mälestusmärk? 


Mulle ei meenu tõesti mitte midagi seoses sellega. Kui te täpsemalt ütlek- 
site, mis seal oli ja kas seal oli veel täiendavaid tegusid. Asju oli ju tuhan- 


deid, mida istusin. 


Olen sellega seoses küsitlenud kümneid inimesi. Oktoobri rahvako- 
hus võttis otsuse vastu, siis tuli kassatsiooniistung, kus osales kolm 
kohtunikku. Eesistuja oli Vaike Merka. 


Võis olla küll. Mul ei meenu sellega seoses midagi, sest kord oli selline 
üldiselt, et ... kes ettekandja oli? 


Teie. 


Võibolla, võibolla, võibolla (hääl kõrgeneb) olin selles asjas ettekandja, 
aga neid asju oli nii palju. Ei meenu midagi. 


Neist viiest noormehest, kellest kolm olid alaealised, on kaks sur- 
nud. Olen rääkinud umbes 15 inimesega, advokaadid, prokurörid, 
kohtunikud. Ainsad, kes seda ei mäleta, olete teie ja Vaike Merka. 
Kõik teised mäletavad detailideni. 


Meil oli asju väga palju ja detailides pole võimalik ühte asja mäletada, kui 
te ütlete, et see oli huligaansus. 

See oli kõigile selge, et see polnud huligaansus ja süütõendid olid 
fabritseeritud. Need poisid ei pannud seda ausammast põlema. 


Kes seda sellisel juhul fabritseeris? 


KGB. 


Pole nagu aimugi. Meie kontrollisime ainult toimiku ja esimese astme 
kohtuotsuse järgi. 


Isegi prokurör Jaan Naaber väitis, et kogu sellel asjal oli kindlasti 
poliitiline taust. 


Ma ei mäleta, et sellel oleks mingisugune poliitiline taust olnud. Ma ei 
mäleta hästi seda asjagi. Kui prokurör väidab, et oli poliitiline taust, siis 
ta pidi ometi olema sellest teadlik ja toetama seda süüdistust. 

Vaevalt et prokurör ütles, et ta eitoeta seda süüdistust ja meie kogutud 
tõenditega leidsime, et esimeses astmes langetatud kohtuotsus on 
ebaseaduslik. Aga raske on anda asjade kohta mingisuguseid selgitusi, 
mis juhtusid kümme ja enam aastat tagasi. 

Kas neil oli veel mingisuguseid episoode? 


Kriidiga märgi tegemine Linda kujule. 
See oli see haakristi tegemine? 


Ei, need olid tähed NF. Ühe poisi kodust leiti sini-must-valge lipp, 
millel oli peal haakrist. 


Vaat ei oska öelda. Ei oska rohkem kommenteerida. 


Aga kui kolleegium istus, kas siis otsuse koostaja oli tavaliselt 
ettekandja või tehti seda kollektiivselt? 


Otsustati kollektiivselt. Hääled võisid jaguneda näiteks 2:1. See oli nõu- 
pidamiste toa saladus. 


või tühistas. 

KOLMAPÄEVAST ESMASPÄEVANI 
29. JAANUAR - 3. VEEBRUAR 


ö 

Peaminister Siim Kallas soovitas siseministril tazasi astuda 


AIN SEPPIKU AVALDUS 
29.01 


Annan oma seisukoha ligi kakskümmend aastat tagasi toimunud sünd- 
mustele. Rühm noorukeid, kes ise nimetas ennast natsionaalfašistlikuks 
parteiks (kasutati tähistust NF), mis on fikseeritud ka kohtumaterjalides, 
väljendas oma suhtumist kaaskodanikesse selle kaudu, et rüvetas Toom- 
pea jalamil asuvat Linda kuju, pani põlema mälestussamba Balti jaama 
vastas ning joonistas fašistlikku sümboolikat Tallinna majadele, täna- 
vatele ja aedadele. Kõiki nimetatud asjaolusid tunnistasid nad eeluuri- 
mise käigus, mis toimus advokaatide juuresolekul ja välistab tõendite 
fabritseerimise. 

Sellele tuginedes mõistis esimese astme kohus noormehed süüdi. Minu 
roll ENSV Ülemkohtu kriminaalkolleegiumi liikmena oli läbi vaadata 
esimese astme kohtu otsuse protsessiõiguslikud aspektid ning hinnata, 
kas otsus vastas kogutud tõenditele. Mul ei olnud mingit alust arvata, 
nagu olnuks süüdistus välja mõeldud, kuigi mõned süüalustest ja nende 
kaits jatest võivad seda väita. Tegelikult jääb huligaansus huligaansuseks 
sõltumata ajast ja riigikorrast. Sellele seisukohale jõudis ka aastaid hiljem 
— 1995. aastal — Riigikohus. Süüdimõistetuid täielikult ei rehabiliteeritud, 
vaid nende tegevus kvalifitseeriti ümber kuritahtlikust huligaansusest 
tavaliseks huligaansuseks. 

Kujutage ette, milliseid hinnanguid peaksid praegused kohtunikud 
andma fašistlikku sümboolikat ja ideoloogiat levitava noorterühma tege- 
vusele, kes on rüvetanud ka Eesti rahvusliku sümboli — Linda kuju. 
Kahtlemata on ühiskond nende aastate jooksul muutunud sallivamaks, 
kuid on asju, mida ka praegu ei andestata. 

Kohtusin täna hommikul peaminister Siim Kallasega. See kohtumine 
andis mulle jõudu ja tuge jätkamiseks tema valitsuses. Ka peaminister oli 
seda meelt, et tegu on valimiseelse laimukampaaniaga. Mind on 
hoiatatud, et minu vastu püütakse fabritseerida ka muid kõikvõimalikke 
süüdistusi. Mul jääb üle vaid meelde tuletada, et laim ja tõe moonuta- 
mine ei kuulu heade poliitiliste tavade hulka. 


RES PUBLICA ESIMEHE JUHAN PARTSI 
AMETLIK AVALDUS 29.01 


Seppiku tegu ei ole õigustatav ei inimlikult ega õiguslikult. Kuid sellise 
minevikuga inimese olek ühe sõltumatu riigi valitsuse liikme ametis on 
täiesti välistatud. Olen kindel, et Keskerakond kui demokraatliku ja ise- 
seisva riigi erakond kõrvaldab viivitamatult Ain Seppiku Riigikogu vali- 
miste nimekirjast. 

KÜSIMUSED JA VASTUSED AIN SEPPIKULE 
UMBUSALDUSE AVALDAMISE ARUTELUL RIIGIKOGUS 
29.01 


Mart Nuti küsimus ettekandja Jüri Adamsile: "Mitmed küsijad on tauni- 
nud 1. detsembri 1924 Eesti töörahva relvastatud ülestõusule nn pühen- 
datud mälestusmärgi rüvetamist kui huligaansust. Tõepoolest, mälestus- 
märgi rüvetamine ei ole kaugeltki mitte ilus tegu. Aga samas me teame, 
et seda mälestusmärki millegipärast seal Šnelli tiigi kõrval enam ei ole. 
Kas sa oskad öelda ja kas sa tead, kes rüvetasid seda mälestusmärki sel 
moel, et see on lausa kaduma läinud ja kas rüvetajad on saanud karista- 
da?" 

Ain Seppik: "Kui ma nendega kohtuksin (süüdimõistetud poistega — 
T.K.), eks me peaksime nendest asjaoludest põhjalikumalt rääkima ja 
kahtlemata on nii, et iga inimene muutub. Ka mina olen selle 17 aasta 
jooksul muutunud. Oleks võibolla huvitav kokku saada ja rääkida 
südamest südamesse. (...) Ma arvan, et kindlasti ei ole vaja üksteise 
peale viha kanda sellepärast, et aeg oli selline. (...) Kui mina saaksin 
seletada neile omi motiive ja nemad nüüd saaksid võibolla seletada ka 
neid asju, mida me tollal ei teadnud. Vähemalt kriminaalasjade 
kohtukolleegiumis. See oleks hea!" 

Ain Seppiku vastus Enn Tarto küsimusele kurikuulsa nõukogudeaegse 
poliitilise paragrahvi 68 kohta: "Mul ei ole peas Eesti NSV krimi- 
naalkoodeks ja ei soovita kellelgi õppida seadusi pähe. Loomulikult 
üksikuid paragrahve paratamatult ma sealt tean. Seda konkreetset peast 
mitte, tuleb alati seadust vaadata.” 

Veidi hiljem Mart Laari samasisulisele küsimusele vastates: "Ma just nii 
loll ei ole kui teie. Ma täna lugesin lehe läbi ja seal on see kirjas, mis para- 
grahv see on. Nõukogudevastane agitatsioon ja propaganda." 


KESKERAKONNA AVALDUS 
30.01 


Keskerakonna juhatus kuulas neljapäeval ära siseminister Ain Seppiku 
selgitused ligi kakskümmend aastat tagasi toimunud sündmuste kohta 


ning otsustas toetada tema jätkamist siseministrina. 
Juhatus leidis, et ajakirjanduse vahendusel esitatud süüdistus on fabrit- 


- seeritud ja tõde ning tegelikke asjaolusid moonutav. 

Keskerakond on seisukohal, et tegemist on poliitilise laimukampaaniaga, 
mille eesmärgiks on kahjustada erakonna ja Seppiku mainet ning vali- 
miskampaaniat. 

Keskerakonna esimehe Edgar Savisaare sõnul on raske jõuda Euroopa 
Liitu, kui mõni Eesti erakond nõuab fašistliku sümboolika levitajate auta- 
sustamist kõrge autasuga. "Tunnustust tuleb avaldada siseministrile, kes 
kohtunikuna ligi kakskümmend aastat tagasi julges fašismi propageeri- 
nud noorukeid nimetada õige nimega," ütles Savisaar. 


SISEMINISTER AIN SEPPIKU AVALDUS 31.01. t 
TAGASIASTUMISEGA TAANDAKSIN TERVE OMA POLVKONNA 


Ajakirjanduse vahendusel minu kohtunikutegevuse kohta esitatud 
süüdistused ei ole pelgalt süüdistused minu isiku vastu — olemuslikult 
puudutavad need tervet põlvkonda. 

Näen ohtlikke nõiajahi märke ühiskonna teadlikuks lõhestamiseks: see 
on inimeste jagamine endisteks, praegusteks ja uuteks. Ühiskonna sta- 
biilsuse ja kokkuleppe seisukohast on selline tegevus hävitav. Vaid 
süüdistusi kuulav, avaldav ja võimendav mõttelaad puudutab valusalt 
tuhandeid Eesti inimesi, kes oma sünniaasta ja saatuse tõttu elasid ja töö- 
tasid okupeeritud Eestis, kuid tegid oma tööd tollases olustikus ausalt. 
Meie ei ole valmis oma elatud elu ja saatust maha kriipsutama. Meie 
põlvkonna sünni- ja noorusaastad langesid okupatsiooniperioodi. 
Kestmine rahvana tähendas inimene olemist, oma laste kasvatamist, 
neile hariduse andmist ja tööd. 

Kohtunikuna töötades ei saa kohaldada õigust valikuliselt. Ka Euroopa 
Inimõiguste Kohus on oma käesoleva aasta 21. jaanuari otsuses väljen- 
danud, et uut õiguskeskkonda ei saa üle kanda aastate taha, kuna isik ei 
pea muudatusi ette nägema. Otsuses rõhutati eraldi, et uued tõlgendus- 
meetodid, isegi Riigikohtu hilisemad seisukohad ei ole kohaldatavad 
isiku kahjuks, kuivõrd isik peab järgima üksnes kehtivat õiguslikku regu- 
latsiooni ega pea ette nägema hilisemaid muudatusi. 

(5) 

Pean vajalikuks korrata, et olen teinud oma tööd ausalt ja ma ei ole 
süümevannet rikkunud. See, et meie põlvkond elas nõukogude ajal, ei 
tähenda, et meil ei oleks aateid. 

KESKERAKONNA AVALIK KIRI OLAV AARNALE 
JA ERAKONNALE RES PUBLICA 31.01. 
VAATA RAEVUS TAGASI 


Lugupeetud härra Olav Aarna 


Teie avalik kiri Ain Seppikule paneb meenutama ühre juhtumit 1958. 
aasta juunist ülemaailmselt tehnikanäituselt Brüsselis. Tsiteerime Indrek: 
Jürjo raamatut "Pagulus ja Nõukogude Eesti", välja antud Tallinn, 1996 
(ERAF SM.f.136. s. 2967, 1.5.): "Brüsseli tööstusnäitusel viibis peale 
“Juhani” veel üks teine KGB agent Eestist — agent "Uran". See oli tulevane 
Tallinna Polütehnilise Instituudi rektor Agu Aarna, kes oli värvatud MGB 
5. osakonna poolt 26. veebruaril 1947 nõukogudevastase elemendi väl- 
jaselgitamiseks oma tuttavate seast. Brüsselist tõi "Uran" kaasa 9 
ameeriklaste keemilise aparatuuri prospekti, mis pakkusid suurt huvi 
nõukogude keemiaspetsialistidele. "Juhani" operatiivmängu "Uran" 
kaasatud ei olnud, mõlemad agendid tegutsesid n-ö iseseisvalt.” 

Härra Olav Aama, kas Teie suudate anda garantii, et Teie lennukas 
elukäik ja karjäär nõukogude ajal ei olnud kuidagi seotud KGB abistava 
käe või soosinguga agent "Urani" pojale? Kas ja millise hinnangu olete 
ausa inimesena andnud oma isa tegevusele? Kas Teie "hiline" poliitikasse 
tulek ei olnud seotud mitte süümevande kaotamisega? Kas olete eel- 
toodud faktist informeerinud ka oma erakonda Res Publicat? 

Avaldame lootust, et suudate anda ausa ja õiglase vastuse kõigile esi- 
tatud küsimustele nii oma isa kui ka iseenda kohta. 


Alles pärast meie kirjale vastamist tekib Teil moraalne õigus rääkida nen- 
del teemadel ja anda hinnanguid mitmetele põlvkondadele. 
Soovime Teile selleks jõudu! 


SISEMINISTER 02.02 HAAPSALUS. 
INTERVJUUST LÄÄNE ELULE 


Kui kohtunikud hakkaksid kõigi ees vabandama, keda nad kunagi on 
süüdi mõistnud, ei saaks nad oma ametit pidada. Saate aru, milline džinn 
on praegu pudelist välja lastud. 


€.8) 

Pärast Savisaare lindiskandaali pole sellist massilist ja totaalset rünnakut 
ühe inimese vastu olnud. Pealegi, maailm ei mõistaks seda. Et vaid üht 
inimest koheldakse sedaviisi. Mingit võrdse kohtlemise printsiipi ei ole. 
Ka Ameerikas ei võeta üht inimest autokolonnist välja ega karistata teda 
kiiruse ületamise eest. Karistatakse kas kõiki või mitte kedagi. 

(-..) 

Polnud mingit partei survet. Ja mille pärast vabandada? Et ma õigust 
mõistsin, nagu seadus ja südametunnistus ette nägid? 

(-..) 


Riigikohus ei rehabiliteerinud neid poisse, vaid hindas nende tegevuse 
ümber. 


(-) 


Kui tahetakse põlvkondadevahelist sõda, siis see ka saadakse. 


PEAMINISTER SIIM KALLASE KIRI 
AIN SEPPIKULE JA KESKERAKONNALE 
03.02 


Austatud Ain! 


Mul on korduvalt olnud võimalus kinnitada nii Sulle kui ka avalikkusele, 
et hindan meie koostööd valitsuses kõrgelt. Oled ilma kahtluseta prae- 
guse valitsuse üks tugevamaid ministreid. Sind iseloomustab tasa- 
kaalukus, tõhusus ja korrektsus. Lisaks on Sinuga kui inimesega alati 
meeldiv suhelda. Seetõttu on mul äärmiselt kahju, et süüdistused, mis 
Sinule viimastel päevadel on esitatud, on tekitanud sellise keerulise ja 
ebameeldiva olukorra, kus me seisame vajaduse ees kujundada teatud 
otsustused. 

Olen kujunenud olukorra üle palju mõelnud ja jõudnud järgmiste kaa- 
lutlusteni. 

Vaadakem koos meie ajalugu ja selle seoseid tänapäevaga. Pole kahtlust, 
et Nõukogude aeg oli väga kuri aeg eesti rahva elus. Eriti kuri oli 
Nõukogude süsteemis tema karistusaparaat. Kurjad ja tänapäevas mõis- 
tetamatud ning noorema rahva jaoks isegi uskumatud olid selle karis- 
tusaparaadi uurimis- ja süüdistusmeetodid, ebaõiglased ja mitteadek- 
vaatselt julmad need karistused, mis määrati tühiste, aga vähegi poliiti- 
lise varjundiga tegude eest. Tänapäevas on raske mõista selle karis- 
tusaparaadi tegevuse väikseimatki õigustamist. Arvan, et kui taasise- 
seisvumise algusaastatel oli avalik arvamus isegi pisut leebem, siis mida 
kaugemale jääb meist Nõukogude aeg, seda mõistetamatum on ava- 

likkusele, kes on juba harjunud hoopis teistsuguse õigusemõistmisega, 
isegi marginaalne ja isiklikult väga korrektne osalemine selle karis- 
tusaparaadi töös. 

Poliitik on avaliku elu tegelane, kes peab tajuma avalikkuse ootusi ja nen- 
dele vastavalt kujundama oma tegusid ja otsustusi. Kujunenud olukorras 
arvan, et oleks kõige parem Sulle endale, kui Sa ministri kohalt tagasi 
astuksid. Lisaks julgen Sulle soovitada veel kahte asja — esiteks pöörduda 
ise halduskohtu poole, et see annaks hinnangu Sinu süümevande õig- 
susele, ja teiseks, avaldada eelkõige tollasel protsessil süüdimõistetutele 
oma kahetsust toimunu üle. Siis võiksid Sa julgesti minna vastu valimis- 
tele ja jätta lõplik hinnang valijatele. Oletan, et meil kõigil on olnud 
piisavalt aega toimuva mõtestamiseks. 

Ootan seetõttu Sinu vastust peatselt. Soovin jõuda lahenduseni tänase 
päeva, esmaspäeva, jooksul. 


Austatud Keskerakond! Lugupeetud koalitsioonipartner! 


Meie koalitsioon on toiminud hästi. Valitsuses on olnud asjalik, töine 
õhkkond. Oleme paljudele rasketele probleemidele leidnud pädevad 
lahendused. Suur positiivne osa valitsuse töös on olnud asjatundlikul 
siseministril Ain Seppikul. Kuid praegu on kujunenud olukord, kus Ain 
Seppiku ümber toimuv ähvardab paralüseerida kogu valitsuse töö. Mul 
on kindel ettekujutus, et sisustame lähema kuu oma poliitilises tegevu- 
ses mitte nende positiivsete ideede levitamise ja kaitsmisega, mis meile 
südamelähedased on, vaid sisuliselt nõukogude võimu ja tema karis- 
tusaparaadis töötanud inimeste õigustamisega. Palun austatud koalit- 
sioonipartnerit kujunenud olukorda tõsiselt kaaluda. Minu ettepanek on 
esitatud selle kirja Ain Seppikule suunatud lõigus. 

Mõistan, et seda ettepanekut tehes riskeerin valitsuskriisiga ja kriisiga 
mitmes omavalitsuses. Aga see risk on väiksem ja lühiajalisem, kui osu- 
tuda pikas perspektiivis sisuliselt seotuks nõukogude süsteemi järjepide- 
vuse tunnistamisega. 

Mõlemale praeguse koalitsiooni erakonnale oleks parim lahendus sise- 
minister Ain Seppiku vabatahtlik kõrvale astumine. Nii nagu ka Ain 
Seppikule endale. Loomulikult tuleks teha kõik ka selleks, et vältida 
valitsuskriisi, mis oleks Eesti Vabariigile kaheldamatult ebameeldiv ja 


ebasoovitav. 
Lugupidamisega 


Siim Kallas 

EESTI KESKERAKONNA PRESSITEADE 
03.02 


Siseminister Ain Seppik esitas peaministrile lahkumispalve. Oma otsuses 
lähtus Seppik parimatest soovidest Eestile ning vajadusest hoida 
ühiskond ühtsena. 

Seppik rõhutab, et ta ei soovi riskeerida valitsuskriisiga, mis oleks Eesti 
Vabariigile kaheldamatult ebasoovitav ning peab seetõttu õigemaks 
vabatahtlikult tagasi astuda. 

Ain Seppik hindab kõrgelt koostööd peaminister Siim Kallase ja teiste 
valitsuse liikmetega. Ka peaminister on kinnitanud, et Seppiku näol on 
olnud tegemist praeguse valitsuse ühe tugevama ministriga, keda 
iseloomustavad tasakaalukus, tõhusus ja korrektsus. 

"Mul oli juba mitu päeva tagasi plaanis taanduda sellest räpasest män- 
gust ning ma rõhutan, et ma lahkun vabatahtlikult. Küll valitsusest, mitte 
aga poliitikast. Lõpliku hinnangu annavad meile kõigile ikkagi valijad — 
nii minule kui ka nendele, kes minu laimamise pealt poliitilist profiiti 
püüavad lõigata. 

Soovin säästa Keskerakonda ja selle toetajaid minu vastu algatatud 
laimukampaania painest," ütles Ain Seppik. 


KESKERAKONNA PRESSITEADE 03.02. 
SEPPIK NOUAB KOHTUS OMA AU JA HEA NIME 
TAASTAMIST 


Eesti Keskerakonna juhatuse liige Ain Seppik esitas täna Tallinna 
Linnakohtule hagi Eesti Päevalehe ja Postimehe vastu nõudes tema kohta 
esitatud ebaõigete andmete ümberlükkamist ja au teotamise lõpetamist. 
Seppik nõuab nendelt ajakirjandusväljaannetelt alusetuid süüdistusi 
ümberlükkavat avaldust ning vabandanist. 

Ta rõhutab, et tegeli<kusele mittevastavad ja välja mõeldud on väited, 
nagu oleks ta inimesi piinanud ja represseerinud; nagu ta oleks teinud 
teadvalt valesid kohtuotsuseid fabritseeritud süütõendite alusel ja sünd- 
muste kohta, mida ei olevat kunagi toimunud; nagu oleks tema tegevus 
põhjustanud kahe inimese surma; nagu oleks ta süüdi altkäemaksu väl- 
japressimises ja süümevande rikkumises. Seppik leiab, et ülalnimetatud 
ajalehed tegutsesid pahauskselt, kuna nad olid teadlikud, et Eesti 
Ajakirjanduseetika Koodeksi kohaselt peavad väljaanded kandma hoolt 
selle üle, et ei ilmuks ebatäpne, moonutatud või eksitav informatsioon. 
Hagiavalduses märgitakse, et kaks ajalehte on levitanud avalikkusele 
otseseid valeandmeid selle kohta, nagu oleks Seppik toime pannud 

kuritegusid, olgu see siis teadvalt alusetu süüdimõistmine, altkäemaksu 
väljapressimine jms. 

"Kohtupraktikas ei ole veel arutatud niivõrd valelikku, räiget, 
süstemaatilist ja koordineeritud laimukampaaniat,” ütles Seppik oma 
hagiavalduses. Seoses sellega taotleb Ain Seppik EPL-lt ja PM-lt kahjuta- 
su välja nõudmist 10 000 000 (kümne miljoni) krooni ulatuses, samuti 
ka kohtukulude väljamõistmist. 

"Ma mõistan, et selline summa on Eesti kohtupraktika jaoks ennekuul- 
matu. Aga kui järele mõelda, siis ka minu vastu sihitud laimurünnak on 
olnud ennekuulmatu. Hagi on erandlik ja ka kahjutasu peab vastama 
olukorrale,” ütles Seppik. 

"Olen kahjunõuet esitades lähtunud sellest, et ajalehtede eesmärgiks võis 
olla minu au teotamise arvelt saada rahalist kasu," märkis Seppik. 

Ain Seppik lubas kohtuprotsessiks valmistuda hoolikalt ja kinnitas, et tal 
on arvukalt täiendavaid fakte ja argumente, mida ministriametis enda 
kaitseks kasutada ei oleks sobinud. 

Seppik üdes, et ta soovib oma hagiavaldusega üksnes õiguse jalulesead- 
mist, mitte aga kättemaksu või uut nõia jahti. 


SEPPIK OMA TÕES KINDEL. 
EPL 05.02 


Esmaspäeval siseministri ameti maha pannud Ain Seppik ei pea mõel- 
davaks tema osalusel süüdi mõistetud noormeeste ees vabandamist ega 
kohtus oma süümevande õigsuse tõestamist. 

(...) 

Seppiku kinnitusel ei saa ta teha ei üht ega teist. "Peaminister ajab siin 
midagi kapitaalselt segi,” lausus ta. "Need inimesed olid süüdi mõistetud 
tolleaegsete kehtivate seaduste alusel toime pandud tegude eest.” 
Seppiku sõnul tekib absurd, kui kohtunikke sunnitakse seaduslike 
kohtuotsuste eest süüdimõistetute ees vabandama. 

Samuti ei kavatse eksminister süümevande asjus kohtusse pöörduda. 
"Arvan, et pole süümevannet rikkunud," lausus Seppik. 

Ka pole tema sõnul olemas protseduuri, mis lubaks süümevannet vaid- 
lustada. 

(0 
Seppik ütles, et ei pane Kallasele tema seisukohti pahaks. "Pean 
Siim Kallast heaks peaministriks ja jään enda juurde,” märkis ta. 


35 


AIN SEPPIKU INTERVJUU 
SL OHTULEHES 04.02 


Ainus, mida võib mulle ette heita, on see, et poistele määratud karistus 
oli natuke liiga karm. 


(-..) 
Peale lindiskandaali ei tea ühtegi nii massiivset rünnakut poliitiku vastu. 
Savisaar patsutas õlale ja ütles, et sinust hakkab poliitik saama. 


EVELYN SEPP 05.02 - KESKERAKONNA JA 
EDGAR SAVISAARE PRESSIESINDAJA SEISUKOHT 
ERAKONNA HÄÄLEKANDJAS KESKNÄDAL 


Kohtunikku sunnitakse kurjategija ees vabandama. 

AIN SEPPIK JA SÜÜMEVANNE 


AIN SEPPIK: M 
"MA EI OLE RIKKUNUD SÜÜMEVANNET."” 


Eesti Vabariigi seadus Süümevande andmise korra kohta (rk s 22.09.94 
nr 386 jõust 14.11.94) ütleb: 


(...) Kodanike jälitamiseks ja represseerimiseks nende poliitiliste veendu- 
muste, ebalojaalsuse, klassikuuluvuse või Eesti Vabariigi riigi- või kaitse- 
teenistuses olemise eest loetakse kõik kohtuvälised massirepressioonid 
1940.—1950. aastail Eestis, samuti kõik tahtlikud teod, mis on viinud 
või kaasa aidanud süüdimõistva kohtuotsuse langetamisele isikute 
suhtes, kes on nüüdseks Eesti Vabariigi seaduse "Kohtuväliselt 
represseeritud ja alusetult süüdimõistetud isikute rehabiliteerimise 
kohta” (RT 1992, 7, 103; RT 1 1993, 76, 1128) alusel rehabiliteeritud 
või kuuluvad rehabiliteerimisele individuaalse taotluse alusel. 
(RK s 22.09.94 nr 386 jõust 14.11.94 - RT1 1994, 68, 1170) 


(...) Kodanike jälitamises või represseerimises osalenud isikuteks käes- 
oleva paragrahvi 4. lõike mõistes on: 


6) alusetult süüdimõistetud ja seaduse jõustumise päevaks reha- 
biliteeritud isikute süüdimõistmisele eelnenud kohtueelses või koh- 
tumenetluses juurdleja, uurija, eksperdi, spetsialisti, kohtuniku, 
kohtukaasistuja või prokurörina tegutsenud isikud, kui on kohtulikult 
tõendatud, et nende isikute tahtlik tegevus tõi kaasa isiku alusetult 
süüdimõistmise. 

(RK s 22.09.94 nr 386 jõust 14.11.94 - RT1 1994, 68, 1170) 


KOMMENTAARID 
ENDINE RIIGIKOHTU KOHTUNIK 
HERBERT LINDMÄE 


Kas 1995. aasta Riigikohtu otsus rehabiliteeris täielikult kuriteo 
koosseisu puudumise tõttu 1985. aastal Eesti NSV Ülemkohtus süüdi 
mõistetud noorukid Peeter Bötkeri, Kaido Siideri, Toivo Paabu, 
Toomas Ildi ja Margus Mõtuse? 


Päris selgelt tuli esile nõukogudevastane moment. Kaksipidi mõistmist 
seal küll olla ei saa. 

ÕIGUSKANTSLER ALLAR JÕKS 


"Süümevande kohtus vaidlustamise võimalus on Eestis jätkuvalt võima- 
lik, kuid karistada valevande eest ei saa,” kinnitas õiguskantsler Allar 
Jõks endise siseministri Ain Seppiku ümber puhkenud süümeskandaali 
ajal. Jõks teatas vastuseks peaminister Siim Kallase järelepärimisele 
Seppiku süümevande õigsuse kohta, et süümevande vaidlustamise või- 
malus kohtus alates 2001. aastast võib kõne alla tulla siis, kui selleks on 
halduskohtumenetluse seadustiku alusel kohtusse pöördujal põhjen- 
datud huvi avalik-õigusliku suhte kindlakstegemiseks. 

Jõks märkis, et seega on vähemalt teoreetiliselt võimalik süümevanne 
vaidlustada halduskohtus. "Kas tuvastamiskaebust halduskohus 
menetlusse võtab, seda absoluutse veendumusega ei saa kinnitada, sest 
puudub sellealane kohtupraktika pärast 2000. aasta 31. detsembrit." 
Suurema tõenäosusega võiks Jõksi hinnangul halduskohtus olla lubatud 
süümevande andnud isiku esitatud tuvastamiskaebus oma au ja 
väärikuse kaitseks ehk rehabiliteerimiseks. 

Süümevanne kehtis põhiseaduse rakendamise seaduse alusel koos 
seadusega süümevande andmise korra kohta kuni 2000. aasta 31. det- 
sembrini. 2001. aastast alates ei pea enam süümevannet andma. 


ENDINE PEAMINISTER SIIM KALLAS 


Ometi soovitas endine peaminister Siim Kallas nn tagasiastumist soovi- 
tavas kirjas Ain Seppikule tal ise oma süümevande asjus kohtusse pöör- 
duda. 

"Lisaks julgen Sulle soovitada veel kahte asja — esiteks pöörduda ise hal- 
duskohtu poole, et see annaks hinnangu Sinu süümevande õigsusele, ja 
teiseks, avaldada eelkõige tollasel protsessil süüdimõistetutele oma 
kahetsust toimunu üle," ütles Kallas kirjas Seppikule. 


ENDINE SISEMINISTER AIN SEPPIK 


Pärast tagasiastumist siseministri kohalt teatas Seppik vastuseks Siim 
Kallase kirjas toodud soovitustele, et ta ei kavatse süümevande asjus koh- 
tusse pöörduda. "Arvan, et pole süümevannet rikkunud," lausus Seppik. 
Ka pole tema sõnul olemas protseduuri, mis lubaks süümevannet vaid- 
lustada. 

VALDEK LANSI JUHTUM 


Süümevande kümneaastases praktikas on teada vaid üks juhus, kus 
valevande andnine leidis kohtus tõendamist. 


Valdek Lans oli aastatel 1984-1988 KGB Narva osakonna ohvitser. Alles 
septembris 1999 eestindas Vadim Tomilov oma nime Valdek Lansiks. 
Esimese katse poliitikasse siirduda tegi Lans Tomilovina veel üle-eelmise 
linnavolikogu koosseisu ajal, mil ta kandideeris edutult Narva linna- 
peaks. 

Riigiprokurör protestis aga 2000. aastal Lansi süümevande ning Jõhvi 
halduskohus tunnistas selle märtsis 2001 tõele mittevastavaks. Pärast 
seda tühistati kohtu poolt ka tema rahvasaadiku staatus Narva volikogus. 
1999. aasta valimistel sai veel Tomilovi nime all Keskerakonna nimekir- 
jas kandideerinud Lans 80 häält ning volikogusse vedas ta oma häältega 
hilisem linnapea Eldar Efendijev. Linnavolikogu liikmena valiti Lans 
Narva linnavolikogu haldusreformi komisjoni esimeheks ning häälte- 
lugemise esimeheks endise linnapea Efendijevi valimistel. 

2002. aasta kohalikel valimistel kandideeris Lans aga uuesti 
Keskerakonna nimekirjas Narva volikogusse, sest süümevannet enam ei 


nõutud. 

PEETER BÖTKERI JA TOOMAS ILDI 
ELUST KUSTUTATUD AASTAD 


Peet2r Bötker ja Toomas Ild 


PEETER BÖTKERIT KARISTATI KOLMEAASTASE VABADUSKAO- 
TUSEGA ÜLDREŽIIMIGA KASVATUSLIKU TÖÖ KOLOONIAS. 
PRAEGU ELAB JA TÖÖTAB PEETER ROOTSIS. TA ON POLI- 
TOLOOGIA ÕPPEJÕUD ÜLIKOOLIS NING TÖÖTAB OMA DOKTORI- 
TÖÖ KALLAL. 


Pärast vangistusest vabanemist pidite elu alustama Rootsis. Kas teil 
on olnud plaane Eestisse tagasi tulla? 


Mul oli kindel kavatsus Eestisse tagasi tulla kuni üleeilse päevani... 
Mõtlesin, et kui väitekirja ära kaitsen, siis tulen. Hetkel ma küll ei oska 
enam öelda. 


Siseminister Ain Seppik on nüüd selgelt välja öelnud, etta ei kahetse 
mitte midagi ning arvab endiselt, et te olite huligaanid, kes kuulusid 
fašistlikusse organisatsiooni? Kuidas see teile mõjus? 


No muidugi huligaanid. Ma olin ju siis 15-aastane ja mulle ei saanud seda 
kuulsat poliitilist süüdistust 8 68 määrata, see hakkas kehtima alles 
16-aastastel - täisealistel. 

Poole aastaga Patareis leiutasid nad selle mälestusmärgi süütamise 
süüdistuse. Kalle Klandorf kasutas selleks Pagari keldris oma suurt 
keha... Kaido Siiderit ei lastud kolm päeva magada. Seejärel varises ta 
kokku, peaga vastu kivipõrandat. Pärast seda ei olnud ta enam endine 
Kaido. Proovigu Seppik ka kümme kuud sellistes tingimustes Patareis 
veeta ja pärast ükskõik missugustele süüdistustele mitte alla kirjutada. 


Tallinna linnapea ja Keskerakonna esimees Edgar Savisaar tegi 
Seppikut kaitstes avalduse, et siseministrile tuleb avaldada tunnus- 
tust, kes kohtunikuna ligi 20 aastat tagasi julges fašismi propagee- 
rinud noorukeid nimetada õige nimega. 


Ma eioska selle kohta ausõna mitte midagi öelda, see ületab minu kujut- 
lusvõime piiri. Edgar on Edgar... 


Ütlesite, et mõtlesite kogu öö nende asjade üle, mis juhtus teiega 
1985. aastal ja mille järelmid on nüüd Eestis päevakorras. 


Mind isiklikult šokeerib kõige rohkem Seppiku jõhkrus, kuidas ta kõike 
olnut kommenteerib. Teadlasena näen ma üldisemat endise kommunist- 
liku nomenklatuuri kokkutõmbumist ja konsolideerumist. Peale sellise 
seltskonna on Keskerakonnas kindlasti naiivsusest sinna astunud inime- 

si, keda pole milleski süüdistada. Ilmselt püüab nomenklatuur sellele 
osale lõplikult ära teha ridade kokkutõmbamisega. Üldisemalt toimub 


see kogu Ida-Euroopas. 
Mida soovitaksite Seppikule inimlikus plaanis teha? 


Keegi ei ole kunagi meilt vabandust palunud, aga Seppikult ma seda küll 
enam ei looda. Hea küll, Seppik astus tagasi ja ilmub siis varsti jälle 
kusagil välja mingis teises ministriametis. Eestis oleks tulnud 1990. aas- 
tate alguses ühiskond dekommuniseerida, nagu seda tehti Ida- 
Saksamaal. Hea näide on Klandorf, löödi eriteenistusest minema, õõtsus 
vahepeal kusagil ja nüüd on jälle Tallinna politsei abiprefekt. Ma ise kar- 
dangi ausalt öeldes Klandorfi-suguseid. Tema oli meie peapiinaja ja 
olematu süüdistuse kokkuklopsija. Aga tal on ju märkmik kriminaal- 
kurjategi jate nimedest pungil. 


Kas te siis panite selle mälestusmärgi põlema või ei? 


Ma olen üha enam kahtlema hakanud, kas seda üldse kunagi põlema 
pandigi. Miks on vaja põlema panna kommunistide kuritegudele pühen- 
datud mälestusmärki, mis on tehtud kivist. Ega me ju nende auks mingit 
igavest tuld ei tahtnud organiseerida. 


TOOMAS ILD MÕISTETI SÜÜDI JA KARISTATI KOLMEAASTASE 
VANGLAKARISTUSEGA. PRAEGU TOOTAB TOOMAS TALLINNAS 


ARVUTISPETSIALISTINA. 


Kui me olime 10 kuud eeluurimisel ära istunud, siis lootsime, et saame 
aastase karistuse ja varsti koju. Kolm aastat oli tõeline šokk. Ega me 
alguses ei uskunud, et kriidiga plangule kirjutamise ja ketsininadele 
joonistamise eest võib vangi panna. Aia jooksul hakati igasuguseid ime- 
likke asju meile kaela ajama. Mälestusmärgi süütamise süüdistus ei tul- 
nud kohe alguses, ja see tundus nii jabur. 

Alguses me muidugi võtsime kõik omaks, sest, noh, nende meeste käes 
olles oli nii lihtsam. Peale esimest kohruprotsessi lükkasime kõik ümber. 
Siis pandi Peeter Patareis ühte kambrisse venelastega ja mind kambrisse, 
kus küttesüsteemi torud olid lõhki, aga väljas oli veebruar. Need kaks 
päeva seal jäid küll selgelt meelde, külm oli. Eks muidugi uurijad vihjasid 
ka võimalusele meid kuhugi Venemaale kolooniasse saata, kui me üles ei 
tunnista. See mõjus tookord kindlasti. Uurijad käisid Patareis meid iga 

nädal üle kuulamas. Mulle jäi mulje, et Klandorf juhtis seda uurimist. 
Mäletan veel uurijat nimega Kukk, kes oli kogu aeg purjus. KGB-st käis 
keegi Oras, venelaste nimed ei ole meeles. Pärast vangist vabanemist võt- 
tis Klandorf veel meiega ühendust. Jutu sisu oli umbes selline, et ärge 
viha pidage. 

Elu nad ausalt öeldes rikkusid meil kõigil ära. Ma olin 16, kui kinni 
läksin, ja 19, kui välja sain. Suur osa noorest elust. Ja pärast seda 
edasiõppimise plaanid, mis varem olid, jäid lihtsalt katki. 

Tänaseni tahaks teada saada, kellele seda vaja oli ja kes selle asja välja 
mõtles. Kui olime mõnda aega kinni olnud, siis hakkasime alles aru 
saama, et ega keegi meid enam niisama välja ei lase ja vabandust paluma 
ei tule. Neil ei olnud tegelikult mingeid tõendeid. Kogu see samba-lugu 
oli väljamõeldis ja isegi süüdistuskokkuvõttest aru saada, et ebaloogiline. 
Lausa öeldi umbes nii, et tuleb profülaktika mõttes ära teha. 

Eks see vangla mõjus meile kõigile. Kõik olid hoopis teised inimesed, kui 


välja said. 

KOHTUPROTSESSIL OSALENUD 
MEENUTAVAD 


Ain Seppiku erakornakaaslane Koit Pikaro ei uskunud poiste siid 


VELJO VIILOL 

Tallinna linna Oktoobri rajooni rahvakohtu esimesel istungil ei pee- 
tud süütõendeid küllaldasteks ja süüdistusi põhjendatuiks. 
Kohtunikuks oli sellel protsessil praegu advokaadina töötav Veljo 


Viilol. 


Süütõendid olid tõesti ikka väga nõrgad. Peale poiste endi poolt antud 
ütluste olid mõned tunnistajad ka, kes nägid pimedas mälestusmärgi 
juures mingeid ärajooksvaid inimesi. Kõige nõrgem koht oli poiste väl- 
jamõeldud teekond bensiinikanistritega kusagilt Endla tänavalt kuni 
mälestusmärgini, kus kõigis detailides oli tohutult vasturääkivusi. Aga 
eks neil oli ju vaja mingi süüdistus kokku panna. 

Eks see oli minu poolt julge samm süütõendeid mitteusaldusväärseiks 
pidada. Aga ega mind selle eest vaiba peale küll ei kutsutud. Pärast uuri- 
ti asja täiendavalt, leiti keegi nõrganärvilisem kohtunik ja tehti ikka uus 
süüdimõistev otsus. Minu kohtuotsuseid üldiselt aktsepteeriti. Aga keegi 
kohtunikku otsuste pärast maha küll ei võtnud. 

Kogu sellel kohtuasjal oli muidugi tugev poliitiline lõhn juures. Tol ajal 
oli see lugu tähelepanu all küll. Mäletan, et kohtuprotsessi ajal istusid 
saalis KGB töötajad, mõnda neist teadsin nägupidi. Arvata võib, et poisid 
tegelikult ei pannud seda mälestusmärki põlema. 


TIIU LAO 

1984. aastal Ain Seppiku osalusel koolipoiste üle peetud kohtuprot- 
sessi selgitas toona Oktoobri rajooni rahvakohtu kohtunikuna töö- 
tanud Tiiu Lao. Selgub, et Stenbocki majas asunud rahvakohtus peeti 
1924. aasta kommunistliku mässukatse mälestusmärgi põlema 
panemises süüdistatud koolipoiste süüdimõistmiseks kaks protsessi, 
sest ülemkohus ei nõustunud asja täiendava uurimisega. 


Kuidas teie selles kohtuasjas kohtunikuks sattusite? 


Kõik asjad määras kohtunikele arutamiseks kohtu esimees. Esimest korda 
tegi kohtunik Veljo Viilol määruse asja täiendavale uurimisele saat- 
miseks. Prokurör (Mari Küttis --T.K.) protestis selle. Protest jäi Eesti NSV 
Ülemkohtus rahuldamata. Asi tuli uuesti meie kohtusse ja mind määrati 
selle asja kohtunikuks. 


Kas pärast esimest kohtuprotsessi Oktoobri rajooni rahvakohtus 
otsustati uus kohtuprotsess sisuliselt Eesti NSV Ülemkohtus? 
Ülemkohus ei olnud siis ainult rahvakohtu otsuse läbivaataja, nagu 
Ain Seppik on väitnud? 

Kui Eesti NSV Ülemkohus oleks leidnud, et selles kriminaalasjas oli veel 
midagi täiendavat uurida, oleks ta prokuröri protesti rahuldanud ja asja 
täiendavale uurimisele saatnud. Ülemkohus aga leidis, et kohtuotsuse 
tegemiseks oli piisavalt tõendeid. Seega leidis rahvakohtu kohtunik 
Viilol, et kriminaalasjas ei olnud piisavalt tõendeid, ülemkohus aga leidis. 
et oli piisavalt tõendeid. Määrati uus kohtuistung asja arutamiseks uues 
koosseisus. 


Kas te olete veendunud, et need poisid tegelikult panid selle samba 
põlema? 


Ma ei ole sügavalt veendunud, et poisid selle mälestusmärgi põlema 
panid. Kuid ma ütlen, et seotus neil asjaga oli. 


Miks teil selline arvamus on kujunenud? 


Asja uurimise käigus kuulati üle alaealisi tunnistajaid. Ühel hetkel pidime 
vahetama protsessil alaealisi hooldanud pedagoogi. Uueks pedagoogiks 
tuli selle kooli õppealajuhataja, kus tunnistajad — lapsed — õppisid. Siis 
me alustasime tunnistajate ülekuulamisega uuesti. Ja siis andsid nad eel- 
nenust hoopis teistsuguseid tunnistusi. Pedagoogi vahetus muutis 
kooliõpilaste ütlusi selles suunas, mis andis otsuse langetamiseks toetust. 
Pedagoogid saatis kohtusse tunnistama linna haridusosakond, meie neid 
kutsuda ei saanud. Niimoodi ma mäletan. Ma eiole poliitik ja seetõttu on 
mul veidike pikem mälu. 


Kas protsessi ajal oli teile ka mingit survet? 

Ei olnud. Kõigepealt oli ju prokurör see, kes esitas süüdistuse ja ka karis- 
tuse suuruse. Tehti selline kohtuotsus, mida kohtu koosseis otsustas. 
Selle otsuse vaatas siis jälle läbi ülemkohus. 


Te mäletate kõiki üksikasju sellest protsessist üllatavalt hästi? 


Kahtlemata oli see üks värvikamaid ja raskemaid kohtuasju. See ei olnud 
kohtunikule kerge. Ausalt öeldes ei ole mul meeldiv praegu sellest 
kõneleda. 

VAIKE MERKA 

Eesti NSV Ülemkohtu kriminaalasjade kohtukolleegium vaatas 
3. oktoobril 1985 läbi kohtualuste süüdistusasja süüdimõistetute ja 
nende advokaatide kassatsioonikaebuse alusel Tallinna Oktoobri 
rajooni rahvakohtu otsusele 2. septembrist 1985 ning otsustas jätta 
selle muutmata. Kohtukolleegium tegi otsuse Vaike Merka eesistu- 
misel. Liikmeteks olid kohtunikud Ain Seppik ja A. Paasma. 

Eesti NSV Ülemkohtu kohtunik Merka töötas kuni viimase ajani 
Tallinna Ringkonnakohtu konsultandina ning siirdus hiljuti 
pensionile. 


Võibolla tõesti oli selline protsess. Ma ei mäleta nii vanast asjast küll 
mitte midagi. Üksikasjad ununevad, sest see oli nii palju aastaid tagasi. 
Otsuseid tehti loomulikult kollektiivselt, kõigil kolmel kohtunikul oli üks 
hääl ja pidi olema enamus. 


ÜLLAR TALVISTE 
Süüdimõistetud Toomas Ildi kaitsja kohtuprotsessil oli advokaat 


Üllar Talviste. 


1995. aastal poisid rehabiliteeriti Riigikohtu otsusega. Kui ma nägin, et 
samad inimesed, kes tookord poisid trellide taha saatsid, on lippe 
vahetanud, tekkis kohe selline tahtmine kohtuprotsess nende rehabili- 
teerimiseks ette võtta. See on isegi veidi kcomiline olukord, et tollased 
kodanlikud natsionalistid on nüüd süütult kannatanud vabadusvõitlejad, 
ehkki kogu see lugu oli muidugi väga traagiliste tagajärgedega. Üks tol- 
lastest kohtualustest tapeti vanglas kaasvangide poolt, teine hukkus juba 
pärast vanglast vabanemist. Kolmas kohtualune saadeti Rootsi. 

Mäletan seda kohtuprotsessi hästi, sest see hakkas samal päeval, kui 
algas Iraagi-Iraani sõda. Minu sisetunne ütles juba siis, et tegelikult 
poisid ei pannud seda mälestusmärki põlema. Kui ma käisin tookord 
kaitsealuse juures eeluurimisvanglas, kohtasin seal ka Koit Pikarod, kes 
esindas uurimise poolt. Ta ütles mulle umbes sellise lause, et see lugu 
talle ei meeldi ja see ei ole puhas. Üks uurija oli kindlasti ka Kalle 
Klandorf. 

Mäletan, et kohtusaalis istus kogu aeg vähemalt üks KGB-lane, kes 
kohutavalt higistas ja pidevalt midagi kirjutas. 

Kohtuprotsessil oli tunnistustes kohutavalt lahknevusi. Tõenditeks olid 
ainult kohtualuste eeluurimise ajal antud isiklikud ütlused, kohtulikke 

tõendeid ei olnud üldse. Kui poisid olid vanglast vabanenud, kinnitasid 
nad samuti, et nad ei süüdanud tegelikult seda ausammast. Siis ei olnud 
neil ju enam midagi varjata. 

Minu isiklik versioon on selline, et poistel oli tõesti organisatsioon — 
naiivne-lapselik nõukogudevastane organisatsioon. Eestis oli võimul Karl 
Vaino ja lähenes kommunistide mässu 60. aastapäev, sellele mässule oli 
pühendatud Balti jaama juures olnud mälestusmärk. Oli vaja mingi pro- 
pagandistlik märk maha panna kõigile näitamiseks ja hoiatuseks. 
Kohtualused olid siis alles lapsed ja nad ei kartnud midagi. 


VIKTOR KAASIK 
Süüdimõistetud Kaido Siideri kaitsja oli kohtuprotsessil Viktor 


Kaasik. 


Loomulikult ma mäletan seda kohtuprotsessi väga hästi, minu kolleeg 
Ullar Talviste võib sellest rääkida väga põhjalikult. Mulle tõepoolest 
teatati, et minu kaitsealune Siider hukkus. 


ARVO JUNTI 
Süüdimõistetud Toivo Paabu kaitsja oli kohtuprotsessil Arvo Junti. 


Nii palju on küll sellest kohtuprotsessist meeles, et mitte mingisugust 
kuriteo koosseisu ei olnud. Meil õnnestus nii palju, et esimesel 
kohtuprotsessil ei peetud süütõendeid piisavaks poiste süüdimõistmiseks. 
Loomulikult oli läbinähtav, et kogu protsessi taga oli KGB surve. 


KOIT PIKARO 
Osales ühel perioodil süüasja uurimises. 


Mingi perioodi ma tõepoolest osalesin selle asja uurimisel. Mina ja üks 
uurimises osalenud kolleeg jõudsime järeldusele, et need poisid ei olnud 
seotud mälestusmärgi süütamisega. Ütlesime selle välja ka tollase sise- 
ministri Marko Tibari juures toimunud nõupidamisel, mille järel mind 
kõrvaldati jälitustöölt ja saadeti sellel väga külmal talvel uurima kau- 
pluste vargusi Jõgevamaal. 

KGB töötajad, kes selle taga olid, on lubanud näidata tõendeid, et poisid 
selle mälestusmärgi põlema panid, aga ei ole seda kunagi teinud. Minu 
veendumus on, et need poisid seda ei teinud. 

KALLE KLANDORF 
Osales süüasja uurimises. 


Osalesin tõesti selles asjas kriminaalpolitsei poole pealt. Uurijad olid 
teised. Noored tegid rumaluse, panid mälestusmärgi põlema. Kui ma 
õieti mäletan, siis reaalset vanglakaristust neist keegi ei saanud. Aga neil 
olid veel muud asjad ka, kui keegi siiski vanglakaristuse saigi. 

KGB oli asjaga seotud niivõrd-kuivõrd. Aga seda lugu ei tehtud poliiti- 
liseks. Eesti KGB ilmselt ei tahtnud seda, sest siis oleks Moskvast tulnud 
igasugused kontrollid jne. Lugu läks huligaansusena ja seetõttu seda mii- 
litsad uurisidki. 


JAAN NAABER 
Osales prokurörina kassatsioonikaebuse arutamisel Eesti NSV 


Ülemkohtus. Praegu riigiprokurör. 


Sel ajal oli mul toimik käes ja loomulikult olin ma veendunud, et nad 
panid selle mälestusmärgi põlema. See ei olnud poliitiline süüdistus, vaid 
huligaansus, aga muidugi oli taust poliitiline. Need 1990. aastate reha- 
biliteerimise asjad olid kõik sarnased, vastupanu nõtkogude võimule, 
aga kohtuprotsessi ajal oli teine võim. 

Sada protsenti kindel, et mingit survet mulle ei avaldatud. Absoluutselt 
mitte üheski asjas 27 aasta jooksul prokurörina töötades ei ole mulle 


survet avaldatud. 

KAIDO SIIDERI SAATUSE 
MÄÄRAS ÕNNETU JUHUS 

1985. AASTAL KOMMUNISTIDE 1924. AASTA MÄSSUKATSE 
MÄLESTUSMÄRGI SÜÜTAMISES SÜÜDISTATUNA VANGI MÕISTE- 
TUD KAIDO SIIDERI EMA MARE LILLEMANN JA ÕDE KAILI 
TOOMPALU NÕUSTUSID MEENUTAMA ÕNNETUID SÜNDMUSI. 


EESTI NSV ÜLEMKOHTU KOHTUNIKU AIN SEPPIKU KOOSTATUD 
MAARUSEGA VANGI SAADETUD KAIDO HUKKUS TRAAGILISELT 
2000. AASTAL JALGRATTAONNETUSES. 


Kes olid poisid, kes 1984. aastal kinni võeti ja hiljem kommunistide 
1924. aasta mässukatse mälestusmärgi põlema panemise eest vangi 
mõisteti? 


Õde: "Tavalised ühe tänava eesti poisid. Kogu elu keerles Pioneeride 
pargi ehk piukapargi ümber, mis oli tollaseks mängumaaks. Käime siiani 
läbi ja hoiame kokku.” 


Milline poiss Kaido oli? 


Ema: "Kaido oli vaikne poiss. Ta oli noorematele autoriteet. Peetri ema 
vahel palus, et Peeter (Peeter Bötker — T.K.) ei kuula sõna, las Kaido tuleb 


ja räägib temaga. Kaido oli ise väga sõnakuulelik poiss.” 
Ode: "Peetril oli lõputu fantaasia. Tal läks tihti Kaido abi vaja.” 


Kuidas Kaido arreteeriti? 


Ema: "Kaido läks välja ja lihtsalt jäi kadunuks. Nädal aega me ei teadnud, 
kus Kaido on, keegi ei teatanud meile midagi. Lõpuks sain töökoha kaudu 
teada, et Kaido on arreteeritud. See tuli ühe töökaaslase kaudu välja, 
kelle abikaasa töötas Lubja tänaval miilitsas ülemusena.” 


Millal te esimest korda uurijatega kohtusite? 


Ema: "Mulle sõideti musta autoga tööle järele, kutsuti alla ja näidati 
Kaido asjade läbiotsimiseks orderit. Jõudsime koju, viisin nad kohe Kaido 


asjade juurde." 
Õde: "Kuna elasin Kaidoga ühes toas, otsiti ka minu asjad läbi. Asjade 


seast võeti ära minu koolitöö keemiast. See pakkus neile suurt huvi, seal 
olid valemid ja põlemisprotsessist midagi.” 

Kas Koit Pikaro oli ka läbiotsijatega kaasas? 


Ema: ”Oli. Ta kutsus mind veel kööki ja küsis Kaido jaoks soojemaid 
riideid ja süüa. Kaido oli ülikonnas, nii nagu ta viidi. Pikaroga leppisime 
kokku, et järgmisel päeval viin need tema kätte. Ta ütles mulle, et tal on 
poisist kahju ja temale tundub, et Kaido pole süüdi. Kui läksime järgmisel 
päeval Lubjasse, siis öeldi, et Pikaro enam ei tegele selle asjaga." 


Kas siis ilmus välja Kalle Klandorf? 


Ema: "Kõigepealt käisime Klandorfiga minu isa suvilas Muugal. Seal oli 
isal kanister bensiiniga, mis talle erilist huvi pakkus. Klandorfi põhiline 
roll oli kohtus. Ta lausa võitles poiste süüdimõistmise eest. Kui istung 
algas, oli ka Klandorf kohal ja istus KGB meeste juures. Poisid olid 
noored, kes ei pidanud pingele vastu. Meil kõigil oli hirm, elu oli selline." 
Õde: "Pärast vanglat rääkis Kaido, et Klandorf hoiatas: sellest loost ei 
tasu enam rääkida ega midagi ette võtta, kõik toimikud on tema käes.” 


Millal saite aru, et Kaidot süüdistatakse mälestusmärgi süütamises? 


Ema: "Sellest hakkasin aimu saama alles siis, kui mind kutsuti Pikale 
tänavale uurija juurde. Väga tore uurija oli, naisterahvas. Rääkisime 
kõigest pikalt. Siis ta ütles, et käisime Kaidoga täna selle ausamba juures 
ning poiste jutud ei lähe üldse kokku, need on täiesti vastandlikud. Samal 
ajal ütles ta ka seda, et poisid on näljas. Ta oli Kaidole saia ostnud ja 
poiss söönud terve saia ära.” 


Poisse hoiti uurimise ajal kümme kuud Patarei vanglas. Mitu korda 
te Kaidot külastada saite? 


Ema: "Isegi kohtus ei lubatud meil neile mitte midagi anda. Vaid 
advokaadi kaudu sai seda teha. Kõik poisid toodi kohtusaali, käed 


raudus.” 
Kes teile kohtust on eriti meelde jäänud? 


Ema: "Prokurör Mari Küttis muidugi. Kui läksin tunnistama, siis ta 
rõhutas, et üksi kasvatate poega ja ei oska teda kasvatada. Kui ma 
püüdsin Kaidot kaitsta, et ta oli sel süütamise päeval kodus, ja mäletasin, 
mis film televiisorist jooksis, siis prokurör teatas, et ema ikka kaitseb oma 
poega. Ta lausa surus peale, et Kaido on süüdi.” 

Kas mingil hetkel kadus lootus täielikult? 


Ema: "Muidugi ei kaotanud me lootust hetkekski, inimene ju ikka usub, 
et õiglus peab võitma." 


Ülemkohus vaatas siis ainult toimikute põhjal asja läbi ja jättis rah- 
vakohtu otsuse jõusse, nagu Seppik on kirjeldanud? 


Ema: "Ei. Mina käisin ülemkohtu saalis ja isegi tunnistasin. Advokaadid 
olid, mina olin, Toomas Ildi ema oli, ainult poisse polnud. Kogu aeg, mis 
need piinad kestsid, kandsin ühte Kaido õdedest. Jumal tahtis, et ta jäi 
siiski elama.” 


Kas pärast vanglast vabanemist oli Kaido endine? 


Ema: "Taastumine kestis kaua. Öösiti ta vahel sonis unes — ära tee, ära 
löö, aidake! Ka Kaido päevikutes on kirjas, et teda vanglas peksti. Nüüd 
tahame, et Ain Seppik ja Kalle Klandorf ei teeks meile enam haiget.” 


TRAAGILISELT HUKKUNUD KAIDO SIIDERI ONU 
ENNO VILBO: 


"Ma ei räägiks isegi niivõrd nõukogulikust kohtusüsteemist ja KGB-st, 
kuivõrd Kalle Klandorfi osast minu õepoja represseerimisel. Algusest 
peale ajas ta Kaidole peale, et ta on vanaisa mõju all, kes on rahvavaen- 
lane. Kaido elas siis koos vanematega oma vanaisa, minu isa korteris, kus 
Klandorf käis läbi otsimas. Mu isa oli Saksa sõjaväes ja sai Stalini ajal tra- 
ditsioonilise 25+5. Ta suri enne, kui nägi Kaido täielikku rehabiliteeri- 
mist Eesti Riigikohtu poolt 1995. aastal. 

Viibisin ise neil protsessidel ja mäletan, et Klandorf istus alatisaalis olnud 
KGB-lase kõrval. Samuti käis Klandorf koos Kaido emaga vanaisa suvilas, 
kust justkui otsiti bensiini, millega mälestusmärk süüdati. Aga Kaido 
vanaisa töötas siis bensiinijaamas. Ma ei saa aru, miks Klandorf püüab 
nüüd oma rolli kogu selles loos mitte mäletada." 

MARGUS MÕTUSE ELUS 
JÄI PUUDU KAKS PÄEVA 


Vangilaagris mõrvatud Margus Mõtuse er.a Milvi 


MARGUS MÕTUS TAPETI BRJANSKI VANGLAS ESIMESE PÄEVA 
HOMMIKUL PARAST GARANTIINI. TAL JAI SEL HETKEL TINGI- 
MISI KARISTUSE LÕPUNI KAKS PÄEVA. 


MILVI MÕTUS EI RÄÄKINUD AASTAID POJA SURMA TEGELIKEST 
TAGAMAADEST. 


KLANDORFI ARVATES OLI MARGUS NEIST POISTEST KÕIGE 
NORMAALSEM, KUID ALUSTAS LIIGA NOORELT. 


1985. AASTAL KOMMUNISTIDE 1924. AASTA MÄSSUKATSE 
MÄLESTUSMÄRGI SÜÜTAMISES SÜÜDISTATUNA AASTA 
TINGIMISI VANGI MÕISTETUD JA VANGLAS TAPETUD MARGUS 
MÕTUSE EMA MILVI NÕUSTUS MEENUTAMA TALLE VÄGA 
RASKEID SÜNDMUSI. 


Teei ole kunagi tahtnud Marguse surmast rääkida. 


Ma ei julenud sellest rääkida. Kogu aeg ütlesin kõigile, et Margus sai 
sõjaväes surma. Hirmus häbi oli öelda, et ta tapeti vanglas. Ta polnud ju 
midagi teinud, oleme elu aeg vaeselt elanud. Kui 1995. aastal tuli poiste 
rehabiliteerimise otsus, saadi muidugi teada. Minu kolleeg töö juure 
küsis, miks sa seda varjad. 


Kas te mäletate kohtuistungit rahvakohtus, kus Margusele tingimisi 
karistus mõisteti? 


See oli kõik nagu unes. See ei olnud mingi kohtuistung, see oli viis päeva 
kestnud tsirkus. Aga ma olin siis tõeliselt sinisilmne ja ei saanud vist 
lõpuni aru asja tegelikust tõsidusest. Nii palju kui ma kuulsin, oli 
Marguse süü, et tal oli ketsininadele kirjutatud tähed NF ja kuhugi 
seinale oli tema käekirjaga kirjutatud "Maha vene pätid". 


Kas Margus samuti arreteeriti ja kus teda kinni hoiti? 


Ta viidi kodust ära Lubja tänava miilitsajaoskonda. Kolm päeva oli kart- 
seris ilma söömata-joomata koos mingi ohtliku kurjategijaga. 

Margus sai aasta tingimisi karistada ja kõik näis juba lõppenud ole- 
vat. 


18. juunil 1986 sai Margus kohtukutse. Me ei osanud siis midagi halba 
oodata. Olime seal Toompeal Rahvakohtu 3 mingis väikeses toas ainult 
Margusega kahekesi. Temalt küsiti, miks ta tööl ei käi. Tingimisi karistus 
tähendas seda, et ta pidi tööl ja koolis käima. Aga polnud ju seda töö- 
kohta võtta ja õppimine jäi selletõttu päevases koolis pooleli. Lõpuks 
võeti ta taarabaasi, kus mingeid kaste kokku taoti. Seal töötas joodikute 
kamp, aga Margus oli 17-aastane noor poiss. Margusel polnud valikut, 
kas joodikuks hakata või töölt ära tulla. Teda saadeti kogu aeg viina 
järele. Nii ta mulle ütles. Ta oli lõpus tugevas depressioonis, tuli ka 
koolist ära. Tal pidi tingimisi karistus lõppema 2. septembril. Aga oli 
teada, et läheb siis kohe sõjaväkke. 


Kohus otsustas aga tingimisi karistuse hoopis reaalseks vanglakaris- 
tuseks pöörata. 


Siis loeti kohtuotsus ette, et Margus on aastaks vangi mõistetud tingimisi 
karistuse eiramise eest. See oli mulle täielik šokk. Kui Margusel käed 
raudu pandi ja ta sealt Patarei vanglasse viidi, hüüdis ta veel üle õla — 
emakene, mille eest... 


Kas sellega oli ka Klandorf kuidagi seotud? 


Muidugi oli. Pärast Patareisse viimist tuli ta mulle koju. Olin üksi kodus, 
noorem poeg viibis isa juures Leedus. Minu riidekapid ja pesupaagid 
vaatas ta kõik järele. Ma veel küsisin, et mida te ometi otsite. Ta tahtis 
mingeid Marguse asju. Varem kohtuistungi ajal käisin tema juures üle- 
kuulamisel. 


Millal te oma poega viimast korda nägite? 


29. juulil Patarei vanglas. Ainuke kord pärast kohtust äraviimist teda siis 
nägingi, läbi klaasi, telefonitsi rääkisime. "See maailm on minu jaoks 
väike, mind ei ole enam kauaks,” olid tema viimased sõnad. 

Ema süda aimas halba. Ma ei maganud terve öö, läksin vangla juurde, et 
vähemalt talle lehvitada, kui ta Viljandi vanglasse viiakse, isegi kui ma 
teda ei näe, vähemalt lehvitada. Klandorf oli öelnud, et Margus saade- 
takse Viljandisse. Ootasin ja ootasin, siis läksin küsima ja sain teada, et 
ta oli juba öösel viidud Pihkva rongile. Hakkasin meeleheitlikult 
Klandorfile helistama, aga ma ei saanudki teda kätte. 

Ma ei teadnud kuu aega Margusest mitte midagi. 1. septembril oli 

postkastis telegramm poja surma kohta Brjanski vanglast. Ta oli 
30. augustil vanglasse jõudes kohe tapetud." 


Kuidas te oma poja surnukeha sealt kaugelt Venemaalt kätte saite? 


Head inimesed aitasid, saime toiduveomasina ja sõitsime Brjanskisse. Mu 
ainus soov oli ta Venemaalt ära tuua. Brjanskisse jõudes ütles prokurör 
mulle kohe tapmise kohta — üks on siin, ülejäänud teil seal Eestis. Ma ei 


mõelnud siis midagi. 
Missugused huvid Margusel olid? 


Ta õppis kirjandusklassis ja tahtis ajakirjanikuks saada. Vahel ikka tegi 
kaastöid laste ajakirjadele, sai sealt isegi preemiaid. Ma tahan öelda Kalle 
Klandorfile, et andku palun tagasi kuus kladet Marguse kirjanduslike kat- 
setega, mis ta ära võttis ja mida ma siiani pole tagasi saanud. Muidugi 
käis sealt tugevalt läbi selline romantiline eestlaste võitlus vabaduse eest. 
Aga nüüd öeldakse, et kogu see lugu ei olnud poliitiline, muidugi oli. 
Pärast Marguse matuseid helistasin ja küsisin Klandorfilt neid kaustikuid 
tagasi. Klandorf ütles, et talle ja mulle on parem kui need jäävad tema 
kätte. Midagi pole alles, tahaksin veel kasvõi neidki lugeda. 


Kas Klandorf teadis, et Margus tapeti? 


Teadis, ütles, et oli sel ajal puhkusel. “Margus oli neist kõige nor- 
maalsem, aga ta hakkas liiga noorelt peale,” olid Klandorfi sõnad, mida 


ma ei unusta. 

NÕUKOGUDE KOHTUSÜSTEEM 


Eesti NSV ULlemkehtu esimees võõrustamas delegatsiooni Aafrikast 


SALAPÄRANE EESTI NSV ÜLEMKOHUS 

Kommunistliku režiimi aparaadis kuulus tähtis koht Eesti NSV 
Ülemkohtule, kelle lihtkodanike eest varjatud maailmast aga siiani 
peaaegu midagi ei teata. 

Eesti NSV Ülemkohtu vastu huvi tundes ning 1980. aastate ajalehti 
ja ajakirju sirvides jääb mulje, et tegemist oli justkui salaorganisat- 
siooniga. Inimeste saatust määranud kõrgema kohtu kohta leiab 
niivõrd vähe lausekatkeid, et need ei anna mingit aimu asutuse 
kulissidetagusest. 


Eesti iseseisvuse taastamisest on küll möödunud 12 aastat, aga ka uuri- 
jad ei oska suurt midagi öelda Eesti NSV Ülemkohtu toimimise kohta. 
"Pole olnud tellimust ega mingit huvi lähiajaloo uurimiseks," ütles üks 
okupatsiooniperioodi tunnustatud uurija. 

Rääkida ei taha ka kunagised Eesti NSV Ülemkohtu kohtunikud ja amet- 
nikud. Endine ülemkohtu kohtunik Vaike Merka, kelle nimi jookseb läbi 
mitmest poliitilisest kohtuasjast, on öelnud mitu korda, et ei mäleta 
midagi ning ei soovi kommentaare anda. 

Eesti NSV Ülemkohtu esimehe abi aastatel 1975-1990 Siiri Oviir palus 
öelda, et sellest perioodist pole tal mitte midagi huvitavat rääkida ning 
üldse ei soovi ta sel teemal vestelda. 


ÜLEMKOHTU STRUKTUUR 

Eesti NSV Ülemkohtu kohtunikud valis viieks aastaks ametisse ülem- 
nõukogu. Kui selle perioodi jooksul lahkus mõni kohtunik ametist tervis- 
likel põhjustel või suri, kinnitas ülemnõukogu presiidium ametisse uue 
kohtuniku. 

Eesti NSV Ülemkohtus oli kriminaal- ja tsiviilasjade kolleegium. 
Ülemkohtu esimehe kaks asetäitjat olid ühtlasi tsiviil- ja kriminaal- 
kolleegiumi esimehed. 

Periooditi toimusid ülemkohtu pleenumid, kus arutati Nõukogude Liidu 
Ülemkohtu soovitusi karistuste osas. Pleenumitevahelisel ajal tegutses 
ülemkohtu presiidium. Ülemkohtu kohtuniku kuulumine kompartei 
ridadesse oli iseenesest mõistetav. 


ÜLEMKOHTUNIK SEPPIK 

1985. aasta 27. märtsil kinnitas Eesti NSV Ülemnõukogu presiidium 
Amold Rüütli ja Viktor Vahti allkirjadega ülemkohtu uue koosseisu. 
Võrreldes 1980. aastaga polnud viie aasta jooksul olulisi muutusi toimu- 
nud, kuid silma torkab vene nimedega ülemkohtunike lisandumine. 

Samal päeval sai ülemkohtunikuks ka Ain Seppik. See juhtus 16 päeva 
pärast Nõukogude Liidu kompartei erakorralist pleenumit, kus valiti sur- 
nud Konstantin Tšernenko asemele uueks peasekretäriks Mihhail 
Gorbatšov. Huvitav, et ülemkohtu kohtunik Seppik jõudis juba ametis- 
oleku esimesel aastal osaleda poliitilise sisuga protsessidel, mis tavaliselt 
usaldati vanemate ja kogenumate seltsimeeste kätte. 


ÜLEMKOHTUNIKE KLUBI 

Paljud 1985. aastal ametisse nimetatud ülemkohtunikud on oma erialal 
tegevad veel praegugi. Viru Ringkonnakohtu kohtunikuna töötab Tiit 
Kollom, Tallinna Ringkonnakohtu kohtunikuna Nelja Zaitseva, Riigi- 
kohtu kohtunikuna Jaano Odar. Riigikogu uue koosseisu liige Ain Seppik 
pidi alles hiljuti siseministri kohalt tagasi astuma. 

Pärast Eesti iseseisvuse taastamist on ülemkohtunikud ametis olnud veel 
mitmes riigiametis ja kohtus — Hans Tuulberg ja Lilia Veizblat Tallinna 
Ringkonnakohtu kohtunikena, Ingrid Stumbur Tallinna Ringkonnakohtu 
esimehe abina ning Vaike Merka Tallinna Ringkonnakohtus konsultan- 
dina. 

Vandeadvokaadina on tegutsenud Rein Kiviloo, Riigikantseleis töötas 
Endel Lehtsaar, erastamisagentuuris Mart Lõiv. Mihhail Gnidini nimi 
esineb AS Dolibari omanike ringis, kes erastas Tallinna Meretehase. 
Suurim probleem endistele ülemkohtunikele näib olevat kohtunikupen- 
sion. 1995. aastal pöördus Nelja Zaitseva kohtu poole, et tunnistada 
kehtetuks Tallinna Pensioniameti lõuna osakonna otsus talle kohtuniku- 
pensioni mitte määrata. Protsessil osales Zaitseva advokaadina endine 
ülemkohtunik Rein Kiviloo. Jõudnud Riigikohtuni jäi Zaitseva siiski 
kohtunikupensionist ilma. Kaks aastat hiljem pidi Riigikohus arutama Tiit 
Kollomi kassatsioonikaebust. Kollomile oli 1995. aasta sügisel peatatud 
kohtunikupensioni eluaegne maksmine. Ka Kollom jäi pensionist ilma. 

1985. AASTAL KINNITATUD 
EESTI NSV ÜLEMKOHTU KOOSSEIS 


Esimees: Robert Simson 
Asetäitja (kriminaalasjade kohtukolleegiumi esimees): Vladimir Litvinov 
Asetäitja (tsiviilasjade kohtukolleegiumi esimees): Jaano Odar 
Kohtunikud: 

Natalja Dotsenko 

Mihhail Gnidin 

Rein Kiviloo 

Tiit Kollom 

Endel Lehtsaar 

Mart Lõiv 

Karl Marks 

Vaike Merka 

Arvo Paasma 

Ain Seppik 

Ingrid Stumbur 

Nelja Zaitseva 

Kaljo Tamm 

Genrich Tšitšerin 

Hans Tuulberg 

Lilia Veizblat 

Armand Vijard 


Enne 1990. aasta uut koosseisu lahkus tervislikel põhjustel Dotsenko ja 
uueks ülemkohtunikuks sai Uno Pender. 


67 


KOHTUD KAITSESID 
NOUKOGUDE VÕIMU 


Eesti NSV Ülemkohtu kohtunik Vaike Merka on mineviku unustanud 


NÕUKOGUDE AJAL MITMEL DISSIDENTIDE PROTSESSIL KAITS- 
JANA OSALENUD VANDEADVOKAAT KALJO KÄGI SÕNUL EEL- 
DAS KOHTUNIKUTÖÖ TOONA TIHEDAT KOOSTÖÖD REPRES- 


SIIVVÕIMUGA. 


Kuidas nõukogude ajal kohtunikuks saadi? 


Kui lõpetasin 1949. aastal Tartu Riikliku Ülikooli õigusteaduskonna, otsi- 
ti innuga kohtunikukandidaate. Meenub sõbralik vestlus tollase kohtu- 
ministri Raudsaluga Tartus Park hotelli numbritoas. Vestlusele oli kutsu- 
tud peale minu veel kaks lõpetajat. Minister pikutas mõnusalt voodil ja 
meie istusime tema ees toolidel. Sellises situatsioonis toimus vestlus 
teemal, kas me ei sooviks kohtunikuks kandideerida. 

Kehtis kolmeaastane sundaeg erialal töötamiseks pärast ülikooli 
lõpetamist. Vestluses ei kasutatud mingisugust sundi, lihtsalt selgitati 
kohtunikutöö vajadust ja kaadrinappust. Me polnud kompartei liikmed, 
mina polnud ka komnoor. 

Keeldusime kõik viisakalt ja lubasime mõelda. Keegi meist kohtunikuks 
ei kandideerinud ja nii jäigi. Juba siis oli selge, et kohtunikuametisse 
astumisega tuli sõlmida tööleping repressiivorganiga. 

Kusagil 1980. aastate keskel oli periood, mil püüti vältida poliitiliste 
paragrahvide alusel süüdi mõistmist ja nõukogude korra vastaseid karis- 
tati huligaansuse alusel. Ei tahetud näidata, et meil on nõukogude korra 
vastu meelestatud inimesi. Kogu rahvas pidi ju jäägitult armastama 
nõukogude korda ja selle juhte. Armastatud korra vastu võisid tegutseda 
üksnes vaimsete häiretega inimesed, huligaanid või mõned üksikud 
imperialistide käsilased Lääne propaganda mõjul. See oli ametlik 
seisukoht. Kes kohtuniku elukutse valisid, pidid arvestama, et peavad 
vankumatult kompartei poliitikat ellu viima. 


Kuidas uurimisorganid süüdistatavalt vajalikke seletusi väl ja 
pressisid, kas kasutati vägivalda? 


Mis puutub KGB uurimisorganite töösse nõukogude aja lõpupoole, siis 
järgiti seadusesätteid väga täpselt, et mitte põhjustada formaalseid ette- 
heiteid. Samas püüti välismaailmale jätta muljet, et meil toimub kõik 
ranges kooskõlas seadustega. Mis puutub tõendite kogumisse, siis viimas- 
tel nõukogude aastatel enam otsest füüsilist survet selleks ei kasutatud. 
Küll kasutati aga psüühilist survet tõendite kinnitamiseks. Nendes 
asjades, mis põhinesid peamiselt n-ö puhtsüdamlikel ülestunnistustel ja 
kahetsustel, kuulati inimest korduvalt üle. Seaduse järgi võis kuulata 
inimest üle üks kord, asjaolude täpsustamiseks veel ka korduvalt, kui 

midagi jäi vahele või oli tarvis täpsustada ütlusi. 

Olen lugenud poliitilise taustaga uuritud kriminaalasju, kus tegelikult 
samade asjaolude kohta on inimest kümneid kordi üle kuulatud. Mul on 
meeles, et ühes asjas kuulati inimest üle 32 korda. 


Miks seda tehti? 


Kui inimene soovis kohtuistungil anda teistsuguseid ütlusi, siis oli -al 
seda motiveeritult väga raske teha. Ka kaitsjal oli väga raske oma kait- 
sealust aidata. Kui isik oli ühte ja sama fakti kümneid kordi tunnistanud 
ja sisuliselt seletanud, siis vaatamata tema teistsugusele seletusele kohtus 
seda ei aktsepteeritud. 

See oli viimase aja uurimistaktika, mida kasutati otsese füüsilise vägival- 


la asemel. 


ENDINE EESTI NSV ÜLEMKOHTU KOHTUNIK NELJA ZAITSEVA 
OLI NÕUS RÄÄKIMA NENDEST SALAHOOVUSTEST, MIDA TEMA 
NOORE KOHTUNIKUNA ÜLEMKOHTUS AIMAS JA TUNDIS. 


Nelja Zaitseva, kuidas teid ülemkohtusse tööle kutsuti? 


Mäletan, et mind kutsuti ülemkohtu esimehe juurde. Mulle öeldi, et olete 
rahvakohtus kohtunik, kellel on vähe tühistatud otsuseid ja pakuti töö- 
kohta. Pärast nõustumist käisin nn "valges majas" (Eesti kompartei pea- 
korter — T.K.). Suur hulk inimesi esitas mulle seal igasuguseid küsimisi 
perekonna ja muu kohta. Ei tea, kuidas seal kõike kontrolliti, aga nii see 
käis. 

Pärast käisin Eesti NSV Ülemnõukogu esimehe asetäitja juures. Sellest on 
mul isegi pilt kodus. Ja lõpuks kinnitas ülemnõukogu ülemkohtunikud. 


Kas ülemkohtus puutusid kohtunikud omavahel tihti kokku? Eriti 
kriminaal- ja tsiviilkolleegiumi kohtunikud. 


Toimusid ülemkohtu pleenumid, kus arutati igasuguseid proteste nii 
kriminaal- kui ka tsiviilasjades. Proteste said esitada prokuratuur, 
ülemkohtu esimees või tema asetäitjad kriminaal- ja tsiviilvaldkonnas. 
Olime kõik ühes majas ja muidugi tundsime üksteist väga hästi. 

Kas ülemkohtus oli kompartei algorganisatsioon? 
Oli. 
Kas raskemaid kohtuasju ka partei koosolekutel arutati? 


Ei arutatud. Ülemkohtu pleenumite vahepeal tegutses veel selline organ 
nagu ülemkohtu presiidium. Sinna kuulusid kõige väärikamad. 


Kuidas nägi välja ülemkohtu argipäev? 


Põhiline töö oli ikkagi kassatsioonikaebuste arutamine. Kriminaal- 
kolleegiumi esimees jagas kassatsiooniasjad kohtunikele laiali. Istungile 


kohtualuseid ei kutsutud. 


Kas esimese astme kohtuna toimis ülemkohus siis, kui asja oli uuri- 
nud KGB? 


Mitte ainult KGB. Põhilised asjad olid siiski need, kus oli ette nähtud 
surmanuhtlus. Kriminaalkoodeksi järgi oli terve loetelu, mis olid ülem- 
kohtus esimese astme asjad: tapmised raskendavatel asjaoludel, alaealise 
vägistamine, riigivara riisumine eriti suures ulatuses, altkäemaksu võt- 


mine raskendavatel asjaolude. jt. 


Kas poliitilisi asju ja neid, mis tulid KGB-st, arutati eelnevalt kom- 
partei algorganisatsioonis või juhtkonnas? 


Mina läksin ülemkohtusse tööle üsna noorena. Tublimad ja vanemad 
kolleegid arutasid tõsisemaid asju. Minu "lemmikasjad* olid tapmised ja 
isikuvastased kuriteod. Arutasin põhiliselt venekeelseid asju. Narvas, 
Kohtla-Järvel toime pandut ei tahetud ju võtta. Sinna tuli ka kohale sõita 
ja mind siis muudkui saadeti. 


Kas poliitilistele protsessidele kujunesid ka välja kohtunikud, kes 
selliseid asju rohkem arutasid? 


Eks ikka kriminaalkolleegiumi esimees või ülemkohtu esimees ise jagasid 
neid asju. Kuidas see täpselt käis, tõesti ei tea. 


Kuidas te Ain Seppikut iseloomustate? 


Kui mina läksin ülemkohtusse, siis tema oli vist riigiprokuratuuris, andis 
arvamusi kassatsiooniastmes. 

Ülemkohtu liikmena töötas ta lühikest aega. Minu mälu järgi tuli ta 
Tallinna Mererajooni rahvakohtust. 


Viimane ülemkohtu koosseis kinnitati ametisse veel 1990. aastal. 

Mingi kinnitamine tõesti ülemnõukogus oli. Et kes tahab tööle jääda ja 
keda ei tahetud jätta. Kästi kõigil ausalt öelda, palju patte hingel on. 
Mäletan, et Tiit Made veel pinnis mind usinalt — kui palju "valgest majast" 


korraldusi anti. Ausalt öeldes mind küll sealt ei mõjutatud. 


Ülemkohtunik kuulus nõukogude ajal ju kommunistlikusse nomenk- 
latuuri, milliseid soodustusi see andis? 


Ainus soodustus oli käia söömas ministrite nõukogu sööklas, rohkem küll 
polnud. 

KGB JA KOMPARTEI VARI 


SOOME TELEVISIOON JA FAŠISM 


Peaaegu võimatu on endiste KGB töötajate, eriti veel selle kõrgema 
ešeloni hulgast leida Eestisse alles jäänud inimesi, kes lähimineviku sünd- 
musi nõustuvad kommenteerima. Ometi olid paar endist julgeolekutöö- 
tajat anonüümselt valmis rääkima oma versiooni, miks 1980. aastate 
keskel muutus järsku aktuaalseks "fašistliku ja punkideoloogia levimine 


noorsoo hulgas”. 


Versioon kõlaks lühidalt kokkuvõttes umbes nii. Just sellel ajal alustasid 
kompartei juht Eestis Karl Vaino ja ideoloogiasekretär Rein Ristlaan sele- 
tamatut võitlust Soome televisiooni vastu. Olid tehtud isegi fantastilised, 
tehniliselt teostamatud plaanid Soome telesignaali summutava võrgu ja 
segajate ehitamiseks Tallinna lahes paiknevate saarte vahele. Tallinnas ja 
mujal Põhja-Eestis asunud sõjaväeosadele oli antud korraldus valmis olla 
suurte kortermajade katustelt Soome TV antennide hävitamist. Aktsiooni 
ei olnud võimalik läbi viia ilma Moskva nõusolekuta, selleks pidi oma 
panuse andma ka kohalik KGB. NLiidu ja Soome suhted olid erilised. Kui 
NLiidul jahenesid suhted suurte lääneriikidega, näidati vastukaaluks 
suurt sõprust Soomega, demonstreerimaks kapitalistliku ja sotsialistliku 
süsteemi rahumeelse kooseksisteerimise musternäidet. Ning just sel ajal 
olid NLiidul head suhted Soomega. Esimene ettekanne, mis Eesti esikom- 
munistide sulest Kremli poole teele läks, põhjendas Soome TV äärmiselt 
kahjulikku mõju Eesti NSV elanikkonnale emigrantlike õõnestuskeskuste 
tegevusega siia suunatud nõukogudevastase propaganda levitamisel. 
Moskvast saadeti kohalikud seltsimehed sellise jutu peale pehmelt öeldes 
puu taha. Keskuses teati väga hästi, et väliseestlaste suuremad keskused 
asuvad Rootsis ja Põhja-Ameerikas. Teati väga hästi ka seda, et äärmiselt 
ettevaatlik Soome ei riskinud Eestile suunatud nõukogudevastase tele- 
saate eetrisse laskmisega. 

Eesti seltsimehi ei heidutanud esimene ebaõnnestumine. Siis sündiski 
idee süüdistada Soome televisiooni fašismi ja pungi propageerimises, 
millele on äärmiselt vastuvõtlikud Eesti NSV noored. Fašismi propagee- 
rimise all peeti silmas Soome Talvesõja-seriaali ning USA märulifilme, 
milles näidatud vägivald pidi samuti soodustama antikangelase kultust ja 
kaudselt viitama fašismi ideoloogiale. Punkarid aga kogunesid juba 
Tallinnas Varblase kohvikus. Nn paha tõestamiseks pidi kohaliku KGB 
robustse olemusega juht Karl Kortelainen rakendama oma struktuuri 
tööoskused. Millega lõppes uus üritus, ei ole teada, aga ilmselt sama edu- 
tult kui esimenegi. Ometi ilmub "fašism" KGB koostatud ettekannetesse, 
mis saadeti valitud seltsimeestele kompartei ladvikus. 

Kaudselt vihjab selle versiooni tõepärasusele ka järgmises peatükis 
viidatud samasugune ettekanne, kus käsitletakse ka 1924. aasta kommu- 
nistide mässukatse mälestusmärgi süütamises karistatud noorukeid. 

KGB ETTEKANNE KOMPARTEI 
JUHILE KARL VAINOLE 


Eesti NSV kommunistide juht Karl Vaino 


Riigiarhiivist leitud dokument tõestab, et KGB oli otseselt seotud ka 
1924. aasta mässu monumendi süütamises süüdistatud alaealiste kohtu- 
asjaga, mis viis siseminister Ain Seppiku tagasiastumiseni. KGB ette- 
kanded asuvad riigiarhiivi osakonnas, kus säilitatakse kunagise Eesti 
kommunistliku partei büroo materjale. 

Dokument kannab keerulist pealkirja: "ENSV KGB tõendid negatiivsetest 
ilmingutest noorte keskkonnas ning põhjustest ja faktoritest, mis soodus- 
tavad nende teket (olukorra analüüsi baasil aastatel 1983—1986)". 
Dokumendile on alla kirjutanud Eesti NSV KGB eelviimane ülem Karl 
Kortelainen ja see on saadetud kompartei juhile Karl Vainole. 

Dokument annab loetelu KGB arusaamadest negatiivsetest ilmingutest 
Eesti NSV noorsoo seas. Need on traditsioonilised — riigilipu puruksre- 
bimine ja selle mõnitamine, riikliku sümboolika rüvetamine, natsio- 
nalistliku sisuga loosungite kirjutamine avalikesse kohtadesse, kodanliku 
Eesti sümboolika nähtavale toomine, nõukogudevastaste ja natsiona- 
listlike dokumentide valmistamine ja levitamine. Kuid nüüd 
tähelepanu: loetelus tuuakse esile uued negatiivsed ilmingud 
1980. aastate Eestis. Need on profašistliku iseloomuga nähtused, 
ebaseaduslikud piiriületamise katsed ja punk- ning heavy-stiili popu- 
laarsus. Aruandest selgub ka profašistlike meeleolude tekke allikas. 
"Viimastel aastatel on Soome TV pungil filmidest, mis teatud määral 
idealiseerivad fašismi, propageerivad tugevat isiksust ning propa- 
geerivad "punk" ja "heavy" stiili,” öeldakse dokumendis. 

Profašistlike ilmingute näiteks Nõukogude Eestis toob dokument kaks 
konkreetset fakti. Esimene puudutab Ain Seppiku süümeskandaalist tun- 
tud noorukite süüasja väidetavas mälestusmärgi süütamises. KGB 
ettekandes Karl Vainole öeldakse, et Peeter Bötker, Toomas Ild ja Margus 
Mõtus võtsid ette samme noorte profašistliku grupi loomiseks. KGB väi- 
tel kuulus gruppi 20 noorukit vanuses 15—18 aastat. Mainitakse ka seda, 
et Bötker, Ild ja Kaido Siider tegid katse süüdata 1924. aasta sündmuste 
mälestusmärki. "1985. aasta septembris mõisteti Bötkerile, Ildile, 
Mõtusele ja Siiderile ENSV kriminaalkoodeksi 8 195 alusel (kuritahtlik 
huligaansus) erineva tähtajaga vabaduskaotused. Üheksa inimest nende 
lähiringkonnast profülakteeriti,” öeldakse ettekandes. 

Termini "profülakteerimine" all võis KGB mõista väga laia tegevusvald- 
konda, nagu näiteks "tungivalt soovituslik vestlus”. 

Kümme kuud noorukite üle kestnud eeluurimises osales aktiivselt tollane 
KGB ohvitser Ervin Oras, kes praegu töötab Põlvas firmas Addinol välis- 
turgude müügijuhina. "Kui seal midagi oli, siis niikuinii kõik sellega töö- 
tasid,” jäi Oras napisõnaliseks, kui iseloomustas oma rolli tollases uuri- 
mises KGB poolt. 

Kui ütlesin endisele julgeolekutöötajale, et KGB osalemine uurimises pole 
enam mingi saladus, vastas Oras: "Siis te ju teate juba kõike." 

Oras vältis kogu jutuajamise kestel KGB nime nimetamist. 

Samas profašistlike ilmingute kirjeldustes mainib KGB ettekanne veel 
teist juhtumit, kuid selles osalenud vene noorukid pääsesid tunduvalt 
leebema karistusega kui Bötker ja tema kaaslased. 

Tallinna noorukid Jegorov ja Roslavljov organiseerisid kaaslastega 
profašistliku grupi nimetusega "SS 77. üksikrood". Ettekande järgi tege- 
lesid nad relvade valmistamisega, laskemoona kogumisega ning fašistliku 
sümboolika valmistamisega. 

"1985. aasta veebruaris Jegorov ja Roslavljov profülakteeriti, teistega 
viidi läbi hoiatuslik-kasvatuslikud vestlused,” on ettekandes kirjas. Kuid 
kaks 1924. aasta mälestusmärgi süütamise eest süüdi mõistetud alaealis- 
test said kolm aastat reaalset vanglakaristust. 

Peeter Bötkeri süüasja kasutas KGB Eesti iseseisvumistaotluste vastu veel 
isegi 1988. aastal. Nõukogude uudisteagentuur TASS saatis iga kuu 
liiduvabariikide väljaannetele laiali informatsioonilist bülletääni 
Orientiirid. KGB vastutav töötaja A. Vassilkov Moskvast kirjutas bül- 
letääni 1988. aasta novembrinumbri rubriigis Pädev allikas: "Neli aastat 
tagasi juhtus Tallinnas erakordne lugu. Üks noormees püüdis süüdata 
põlema Eesti revolutsionääride mälestussammast. Muidugi mõisteti ta 
üle kohut. Tänavu, vabanenud kinnipidamiskohast, kuulutas P. Bötker 
end "Eesti natsionaalfašistliku partei" loojaks. Ta jutlustas, eriti noorte 
hulgas oma "programmist", kutsus üles mitte-eestlastele pärtliööd korral- 
dama. Oma fašistlikele, ekstremistlikele vaadetele ei leidnud Bötker toe- 
tust ja tunnetades, et ta paljastatakse niikuinii, taotles väljasõitu Iisraeli. 
Kuid Lähis-Ida asemel sõitis ta Rootsi, arvestades (ja mitte alusetult) 
kohalike võimude heasoovlikkusega, mis soojendab eesti natsionalistide 
nõukogudevastaseid keskusi. (...). Bötker ja Žoldin olid tihedasti seotud 
"rahvusliku sõltumatuse partei loomise initsiatiivgrupiga". See grupp liitis 
natsionalistlikult meelestatud isikuid, kes reeglina elasid parasiitlikku elu 
ja pidasid tihedaid sidemeid eesti emigrantide reaktsiooniliste keskuste- 
ga. "Algatajad” valmistasid ette "Ettepanekud rahvusliku sõltumatuse 
partei loomise kohta". Kõrvuti hulgaliste süüdistustega kommunistide 
aadressil, kes pole võimelised "kaitsma eesti rahva huvisid", sisaldusid 
selles üleskutsed taastada vabariigis kodanlik kord.” Niisiis oli KGB 
keskus Moskvas mälestusmärgi-loost väga hästi informeeritud, samuti 
meie vabadusvõitluse organisatsioonist. 

EESTI NSV VIIMASE SISEMINISTRI 
MARKO TIBARI MEENUTUSED 


1924. aasta kommunistide mässukatse mälestusmärgi süütamise 
kriminaalasjas osalenud inimesed on mulle mitmel juhu! andnud 
head nõu küsida tollaste sündmuste kohta toonaselt siseministrilt 
Marko Tibarilt, mida tema sellest ajast mäletab. Mind huvitab, kas 
nimetatud kriminaalasi oli millegi poolest eriline? 


Ma arvan, et see ei olnud mingi erakordne uurimine. Nende aastate jook- 
sul, kui mina istusin Eesti NSV Siseministeeriumi ministri kabinetis, 
uurisime umbes 150 000 kuritegu. Ma olen tagantjärele nende teemade 
üle püüdnud mõelda, aga küsida pole enam õieti kellegi käest. Ma arvan, 
et umbes 200 nendest 150 000 asjast uuriti grupiliselt. Need olid raske- 
mad asjad — tapmised, sarisüütamised jpm rasked kuriteod. Nende 200 
seas võis olla ka see konkreetne lugu, võis olla. 


Missugused õigused olid siseministril mõjutada mingit konkreetset 
kriminaalasja? 


Ma arvan, et teate — uurija on kriminaalasjas peremees. Ei Koit Pikaro ega 
ka Kalle Klandorf olnud uurijad. Ei neil ega ka minul olnud õigust anda 
uurijale mitte mingisuguseid juhiseid. Minu roll oli rohkem korralduslik, 
kas oli veel kedagi mingile konkreetsele uurimisele täiendavalt appi 
anda, kas oli vaja koordineerida uurija tegevust mingi teise struktuurse 
üksuse töötajatega või midagi muud taolist. Konkreetselt uurijale öelda, 
et nendele esita süüdistus, need saada kohtusse — sellist õigust sisemi- 
nistril ei olnud. Säärane õigus siseministeeriumi süsteemis oli ainult 
uurimisosakonna ülemal. Selles konkreetses ausamba-süütamise krimi- 
naalasjas mingi ühise suure nõupidamise minu kabinetis, kus oleksid 
osalenud ka KGB esindajad, välistan ma kohe kindlalt. 

Muidugi mõista asjade uurimise käigus küsiti ka väga sageli 
naabrimeeste (KGB, mis asus siseministeeriumi vastashoones — T.K.) 
käest, kas järsku teil ei ole selle kohta mingit informatsiooni, võimalik et 
paluti neil teha mingeid operatiiv-jälituslikke toiminguid, mida nemad 
võisid ja tohtisid teha ning üsna sageli ka tegid. Rohkem ma tõesti ei oska 
selle konkreetse loo kohta midagi öelda. 


Missugune roll oli Eesti NSV Siseministeeriumil õigusemõistmise ja 
karistamise süsteemis? 


Meie roll oli pisut teistsugune, kui praegu tihti püütakse esitada. Meie 
pidime kuriteo avastama. Kui kuritegu oli avastatud ja uurimine 
lõpetatud, siis see läks prokuratuuri süüdistuskokkuvõtte kinnitamiseks. 
Prokuratuur hindas, kas tõendeid on piisavalt. Kui selline hinnang anti, 
kirjutas prokuratuur süüdistuskokkuvõtte ja asi läks kohtusse. Kohus 

võttis asja arutlusele esmalt eelistungil, kus samuti analüüsiti tõendite 
hulka, kogumise metoodikat ja usaldusväärsust. Selle põhjal võeti asi 
kohtuistungi päevakorda. Sellele järgnes esimese astme ja edasikae- 
bamise korral teise astme kohus. 


Aga tollased süüalused on kõik kinnitanud, et kogu selle uurimise 
juures oli tugevalt tunda KGB kohalolekut, nad käisid ka julgeoleku 
majas ülekuulamistel. 


Täiesti selgelt oli. Selliste poliitiliste mälestusmärkide ümber toimuvast 
kanti ju vahel ette lausa tühistest detailidest kuni Moskva kompartei 


poliitbürooni välja. 


Eesti kompartei büroo materjalidest on säilinud KGB ettekanded 
noorte nõukogudevastastest väljaastumistest 1980. aastatel. 

1924. aasta kommunistide mässukatse ausamba-loo on KGB tollane 
ülem Karl Kortelainen igal juhul Eesti NSV komparteile ette kand- 
nud. Aga seda lugu kasutas Moskva KGB Eesti iseseisvusliikumise 
algul meievastaseks propagandaks. 


See süsteem oli kaunis lihtne, aga samal ajal ka kaunis keeruline ning 
teatud määral mõttetu. Mitmed Eestis paiknenud NLiidu üleriigilised 
struktuursed üksused kandsid Moskvale ette, mis Eestis toimus. 
Sealhulgas tegime seda iseenesest mõista ka meie. Liidulis-vabariikliku 
ministeeriumi kohustus oli oma probleemidest informeerida. 

Mina arvan küll, et sellest konkreetsest juhtumist ettekandmine ei pruu- 
kinud meie ministeeriumi nomenklatuuris olla, naabrimehed andsid aga 
raudselt sellistest asjadest Moskvale teada. Nagu ütlesin, kandsid nad 
mõnikord ette täiesti tühistest asjadest. Ükskord oli keegi maalinud 
plankudele haakriste ja sinna juurde ka mingi tekstikese lisanud. See läks 
KGB kaudu kuni kompartei poliitbürooni välja ja tuli sealtkaudu meile 
ringiga tagasi. Tehti etteheiteid, et miks me ei korralda patrullteenistust 
ja laseme taolistel asjadel juhtuda. Naabritega toimus isegi selline väike 
hõõrumine pisiasjadest ettekandmise pärast. Sellel pinnal tuli meil oma 
keskuses mõnigi kord pahandusi. 


Kuidas siseministeeriumil "naabrimeestega” prioriteedid jagatud 
olid? Ega vist nemad teie käest oma tegevuseks eriti luba küsima ei 
pidanud? 


Nad ei pidanud üldse meie käest midagi küsima. Kui minu ametiaja 
alguses oli lühikeseks ajaks veel Eesti KGB ülemaks August Pork, õnnes- 
tus meil isegi nendega mingil määral kokku leppida, et olge nii kenad 

mehed ja õelge meile vähemalt, millest ja kuidas te ette kannate. Me 
teadsime siis oma keskust informeerida või vähemalt etteheideteks 
valmis olla. Sellest peeti enam-vähem kinni. Aga siis sai naa>rite juures 
uueks juhiks Karl Kortelainen ja olukord muutus. 


Kui sageli sellistest ettekannete kooskõlastamatusest siseminis- 
teeriumile näiteks aastas probleeme tekkis? 


Selliseid juhtumeid ei olnud eriti palju, aga kümmekond aastas ikka tuli. 
Eriti muidugi NLiidu viimastel aastatel, kui toimusid igasugused dissi- 
dentlikud üritused. 

Ma arvan, et ka sellest ausamba-loost kanti ette, aga see toimus juba sel 
perioodil, kui nad meid enam tõsisteks tegijateks ei pidanud. Eks ilmselt 
osa infost, mida julgeolek igapäevaselt Eesti kompartei juhtkonnale ette 
kandis, läks ka Moskvasse. Lisaks sellele liikus Moskvasse ka säärane 
informatsioon, mis ulatus piirivalve või sõjaväe vastuluure kõrvu. 
Muidugi mõista püüdsid kõike taolist nuhkida ka sõjaväe, poliitorganid. 
Nende info jäi aga suuresti nende keskuste seinte vahele ja sealt rohkem 
ei hirmutatud. 


MARKO TIBAR 


Kindralleitnant Marko Tibar töötas 38 aastat Eesti NSV Siseministee- 
riumis, viimati siseministrina. Pärast Eesti taasiseseisvumist oli Tibar veel 
10 aastat ametis Eesti Pangas, kus ta vastutas julgeoleku eest. Praegu 
juhib 2400 krooni kuus pensioni saav endine siseminister omaalgatus- 
likku initsiatiivgruppi, kes võitleb endiste siseministeeriumi töötajate 
pensioni eest. Politseiteenistuse seaduse järgi jäi üle poole tuhande 
endise miilitsa ja Eesti NSV Siseministeeriumi töötaja ilma kopsakast 
eripensionist. Eesti Ekspressile antud usutluses kaebas Tibar, et endist 
siseministrit Ain Seppikut tema ja ta endiste kolleegide probleemid ei 
huvita: "Tundub, et meid on poliitilistel põhjustel paigutatud kasti, kellel 
pole õigust kaasarääkimiseks. Ain Seppikuga olin hea kolleeg nõukogude 
ajal, pärast töötasime ühel ajal turvafirmades ning suhtlesime tihedalt. 
Täna ta minu kirjadele ja eraviisilistele pöördumistele ei vasta.” 

8 195 


Ain Seppik kaitses end järjekindlalt väitega, et 1924. aasta kommunistide 
mässukatse mälestusmärgi süütamise protsessis mõisteti alaealised 
poisid süüdi huligaansusparagrahvi järgi, mistõttu nad ei olnud mingid 
poliitilised süüdimõistetud, vaid ainult lihtlabased huligaanid. 

Juba eespool tsiteeritud KGB ettekanne kompartei juhile Karl Vainole 
avas selle protsessi tegelikke tagamaid. Nüüd on sobilik vaadata, keda ja 
missuguste nn kuritegude eest mõisteti tol ajal kohtutes süüdi kurikuul- 
sa huligaansusparagrahvi 195 alusel. Selleks on kasutada suur hulk KGB 
Eesti juhi Karl Kortelaineni samasuguseid ettekandeid Eesti kompartei 
juhile Karl Vainole aastatest 1983-1986. Paljudel dokumentidel on peal 
käsitsi kirjutatud resolutsioonid ja märkused. Tihti on need suunatud 
kompartei vastutavatele töötajatels Ain Soidlale, Pjotr Vassikovile, Aili 
Abenile. Niisiis valik "huligaansusi", kus süüdlasi karistati Eesti NSV krim- 
inaalkoodeksi 8 195 alusel. 


"Haapsalu rajooni Risti asula kultuurimajas toimunud tantsupeo järel, 
mis kestis kaugele pärast südaööd 1983. aasta oktoobris, hävitas grupp 
huligaanitsevaid noori vabariigi erinevatest rajoonidest Risti raudteejaa- 
mas ühe Nõukogude riigi looja portree." Juurde on lisatud, et Tiit Tedre 
(sündinud 1965, komnoor) lõhkus portreel klaasi, Arved Iher (sündinud 
1965) aga rebis portree seinalt, viskas selle maha puruks ning kõige 
tipuks tallus sellel veel peal. Portree rüvetamises vahetult osalenud 
poisse karistati 8 195 alusel. 

1984. aasta juunis esines Jõgeva n9orte suvepäevadel Tabivere kultuuri- 
majas diskorina Valdo Paddar (sündinud 1962, metodist). "Paddar lubas 
läbi mikrofoni suulises vormis poliitiliselt vaenulikke väljaütlemisi umbes 
poole tunni vältel, ilkus nõukogude ühiskonna moraalsete ja kõlbeliste 
alustugede üle ning katsel teda peatada osutas rahvamalevlastele vastu- 
panu,” kirjeldatakse ettekandes. Paddarile mõisteti 4-aastane vangla- 
karistus 8 195 alusel. 

2,5 aastat vanglakaristust 8 195 alusel mõisteti ka Bruno Raabile ja Jüri 
Zverejevile, kes 1985. aasta juulis Kablis vabaõhukinos "hüüdsid natsio- 
nalistliku sisuga loosungeid ja üritasid laulda metsavendade laulu". 

"2. mail 1986. aastal kell 20.30 saadus Paide rajooni täitevkomitee siseas- 
jade osakonna korrapidajale signaal, kus noormeeste grupi poolt huli- 
gaanseil ajendeil võeti maha Väike-Aia ja H. Juhvelti tänava kolmelt 
majalt Eesti NSV riigilipud, purustati vardad ja visati tänavale. Paide 
linna elanike ja siseasjade osakonna töötajate operatiivse tegutsemisega 
peeti kinni vahetult pärast riigilippude mahakiskumist kolm grupi liiget, 
kelle hulgas oli ka Paide Linna Täitevkomitee esimehe sm. H.-M. 
Tänavotsa poeg ning tänu nende ülestunnistustele peeti hiljem kinni rii- 
gilippude tegelik mahakiskuja."(...) Ettekande on koostanud Paide koha- 
likud seltsimehed ja see tegeliku süüdlase avastamine kõlab muidugi 

kummaliselt. Kuid sm Tänavots sai Paide kommunistide rajoonikomitee 
bürool siiski noomida ja tema tähelepanu juhiti "nõrgale kasvatustööle 
poja suhtes". Nn tegelikku süüdlast, 1961. aastal sündinud Riho Notti 
karistas kohus 3,5-aastase vangistusega range režiimiga koloonias 8 195 
alusel. 

"30. mai hommikul avastati ja võeti maha Tartu rajooni Kambja sovhoosi 
keskuses pooleliolevalt ehituselt isetehtud kodanliku Eesti lipp mõõtude- 
ga 55x85 cm. Kurjategijate jälitust teostab Eesti NSV KGB-siseminis- 
teeriumi ühine operatiivgrupp. Fakti kohta algatas prokuratuur krimi- 
naalasja," raporteeris Karl Kortelainen KGB kangelaslikkusest koguni 
eriteates. Kaks' 1969. aastal sündinud tütarlapsest kurjategijat mõisteti 
hiljem süüdi 8 195 alusel ning neile mõlemale mõisteti karistuseks 
2 aastat vabadusekaotust kohtuotsuse täitmise edasilükkamisega. 

Piisab ehk neist näidetest, kuigi need ei olnud veel kaugeltki kõige hulle- 
mad lood nendest ettekannetest. Vähemalt see peaks olema selge, mil- 
liste huligaanide vastu armastasid Eesti NSV julgeolekutöötajad, kom- 
munistid, kohtunikud ja prokurörid kasutada samuti huligaansus- 


paragrahvi 195. 

AILI ABEN: "NOORTE RUMALATE 
INIMESTE VALJAASTUMISED LAKSID 
HULIGAANSUSE ALLA." 


Mul on suur hulk KGB poolt Eesti kompartei juhtkonnale ja isiklikult 
selle juhile Karl Vainole saadetud ülevaateid, mis käsitlevad noorte 
nõukogudevastaseid väljaastumisi 1980. aastatel. Arvestatav hulk 
neist ülevaadetest on saadetud tutvamiseks ka teile. Kuidas teie 
taolistele signaalidele reageerima pidite? 


Ärge arvake, et kompartei keskkomitee kõik osakonnajuhatajad üldse 
kõigi taoliste materjalidega tutvuda said. Palju asju tehti ka niimoodi, et 
me saime alles tagantjärele teada, mida kinnistel büroodel otsustati. 
Peamiselt tegelesid selliste asjadega ikka administratiivorganite osakond 
(juhatas Vassikov — T.K.) ja orgosakond, mida sellel ajal juhatas Ain 


Soidla. 


Ain Soidla nime kohtab nendel paberitel tõesti sageli. 


Ja, orgosakond oli ikka obligatoorne. 


Aga näiteks on neil dokumentidel ka teie allkirjaga käsikirjaline 
märge: "Süüdlased karistatud". 


Minu kirjutatud? Ma küll ei mäleta, et mina oleksin pidanud algatama 
mingisuguse karistamise selliste asjade suhtes. 


Kas kompartei keskkomitee büroodel arutati omavahel taolisi asju, 
kuidas neile reageerida, mida ette võtta? 


Mitte kõiki asju ei arutatud. Tähtsamaid küsimusi arutati kinnistel 
büroodel, kus osalesid ainult büroo liikmed. Tavalistel büroodel osalesid 
ka kutsutud — teised osakonnajuhata jad ja veel inimesed, keda peeti vaja- 
likuks mingis küsimuses kutsuda. Kinniste büroode materjale osakonna- 
juhatajad ei näinud. 


1980. aastate keskel tuleb KGB materjalidesse noorteliikumise taus- 
tast sisse kolm selgelt eristatavat ideoloogilist liini, mida peeti 
nõukogude korrale ohtlikuks — punk, heavy ja fašistlikud ilmingud. 
Mida te selle kohta oskate öelda? 


Pungi ja heavyga seoses ma küll eriti ei mäleta. Fašistlikku sümboolikat 
ja selle ilmumist on büroo ilmselt arutanud. Ma ei tea, kui tõsiselt seda 
oli ja kas kinnistel büroodel seda küsimust ka arutati. 

Kuidas selliste noorte nõukogudevastaste juhtumite puhul suhtles 
kompartei juhtkond prokuratuuri, kohtute ja siseministeeriumiga? 


Üldiselt kureeris prokuratuuri ja kohtuid ikkagi otseselt administra- 
tiivosakond, mida juhatas Pjotr Vassikov. Ma ei tea nende suhteid. Mina 
olin teadus- ja õppeasutuste osakonnas ning mina suhtlesin vaid sellel 
pinnal, et vahest oli vaja saada juriidilist konsultatsiooni. 


Kui oli vaja näiteks õpilastega seotud ideoloogiliste väärtegude eest 
kedagi karistada? 


See käis linna- ja rajoonikomiteede kaudu. Vajalik dokumentatsioon ja 
informatsioon liikus kohalikele kompartei komiteedele üldosakonna 


kaudu. 


Aga näiteks üks konkreetne lugu kompartei juhtkonnale saadetud 
KGB ettekandest 1985. aasta septembrist, kus kirjeldatakse, kuidas 
Tartus kultuurimajas Sõprus läksid venelased ja eestlased pärast 
diskoõhtut omavahel kaklema. Diskol näidati ka Soomest toodud 
filme Lääne ansamblite esinemistest. Ettekandel on teie resolut- 
sioon: "EKP Tartu linnakomitee arutas küsimust bürool.” 


Ega mina ei olnud ülesande andja. Kuna minule anti ettekanne tutvu- 
miseks, siis ilmselt pidin selgitama, mis on küsimuse lahendamiseks 
tehtud, sedapidi siis. 


Üks tollane kõrge KGB ohvitser jutustas mulle selge irooniaga, et 
kompartei juht Karl Vaino mõtles Soome televisiooniga võitlemiseks 
välja igasuguseid põhjendusi selle negatiivsest mõjust meie noor- 
soole. Üheks põhjenduseks oli Moskvale ka see, et Soome televisioo- 
nis näidatakse fašistliku sisuga filme, mida noored vaatavad ja siis 
jäljendada püüavad. Võibolla oligi võitluseks Soome televisiooniga 
vaja näidata, kuidas meie noorsoo seas lokkab fašism? 


Ma arvan, et Soome televisiooniga võitles rohkemgi veel Rein Ristlaan 
(tollane kompartei ideoloogiasekretär — T.K.). Soome televisooniga 
võitlust ma mäletan küll, see oli mingil perioodil tõsiselt võetud päeva- 
korda. Aga et oleks läbi jooksnud mingisugune võitlus fašistlike ideede 
levikuga noorte seas, selle kohta ei oska ma küll midagi öelda, kuna mul 
lihtsalt puudub informatsioon. 

Kas Arnold Rüütel oli ka kompartei keskkomitee büroo liige? 
Aga loomulikult, ta oli ju ülemnõukogu presiidiumi esimees. 


Kas ma saanõieti aru, et büroo liikmed ehk valitud seltskond pidid 
tingimata teadma kõigist sellistest KGB ettekannetest ja aruan- 


netest? 


Sellele küsimusele ma nii ühest vastust ei anna. Kui kinnisel bürool mida- 
gi arutati, siis kutsuti sinna loomulikult ka kõik büroo liikmed. 
Informatsioon võis aga liikuda ka nii, et seda tutvustati vaid mõnedele 
büroo liikmetele, kui ei järgnenud üldist arutelu. Võis olla ka kitsamaid 
arutelusid. Seega ei saa ma väita, et kõik büroo liikmed kõike teadsid. 


Te tegelesite õppeasutustega kompartei liinis. Kas teile meenuvad 
ideoloogilised probleemid, mis noorte juures komparteile muret 


tegid? 


Oli juttu sellest, et noorsoo kuritegevusega tuleb palju tõsisemalt tegele- 
da. Sellega seotult siis arutati noorte vaba aja veetmise võimalusi. Olid 
võibolla mõned need poolideoloogilised väljaastumised või kuidas neid 
nimetada. Tegelikult olid need muidugi noorte rumalate inimeste väl- 
jaastumised, mis läksid ka huligaansuse alla. 


Kas noorsoo probleemide lahendamisel komparteis rääkisid kaasa 
ka KGB huvid? 


Sellele ei oska ma vastata, sest KGB-ga suhtlesid väga valitud isikud, kelle 
tööülesanne see oli. Üldiselt hoiti parteitöötajad KGB asjadest väga lahus 
ja õieti muidugi tehti ka. 


Kas noorsoo ideoloogiliselt valede väljaastumiste eest karistati ka 
pedagooge? 


Et oleks olnud sellist ülevabariigilist noomimist, ma küll ei mäleta. Linna- 
ja rajoonikomiteed võisid seda teha, aga see sõltus suuresti inimestest. 
Ma mäletan ühte konkreetset juhtumit, kui karistati Rapla keskkooli 
parteiorganisatsiooni sekretäri ja vist ka direktorit ning keda kõiki veel. 
Sea oli juhtum, kui üks noor lauluõpetaja korraldas jõululaulude kontser- 
di. See toimus kas 1985., 1986. või 1987. aastal. Rapla rajooni partei- 
komitee büroo vabastas õpetaja ametist sellise paragrahviga, millega 
pärast sõda toimunud partei 8. pleenumit ei olnud enam kedagi vabas- 

tatud — ideoloogilise eksimuse pärast. Mina kuulsin sellest alles hiljem 
tagantjärele. Selle asjaga ma tõesti tegelesin, võtsin juriidilisi konsultat- 
sioone. Kuna selle asja eest sai hulk inimesi karistada, olid ausalt öeldes 
oma kooli õpetajad ja direktor natuke pahased selle noore laulmisõpeta- 
ja peale, kes nii palju jama tekitas oma mõtlematu teoga. Saavutasime 
kompromissi, et laulmisõpetaja lahkus koolist omal soovil. Vähemalt ide- 
oloogilise eksimuse süüdistus võeti maha. Aga mehhanism oli selline, et 
rajoonikomitee võttis vastu otsuse ja keegi minuga sellest ei rääkinud ega 
pidanudki rääkima. 


AILI ABEN 
Eesti NSV kompartei keskkomitee teadus- ja õppeasutuste osakonna 


juhataja. Praegu töötab Tallinna Pedagoogikaülikooli vastuvõtu pea- 
spetsialistina. 

LÕPPSÕNA ASEMEL 


VEREJANULINE KÄTTEMAKS VÕI 
NÕUKOGUDE TAAGAST VABANEMINE 


Mida öelda lõpetuseks? Ehk seda, mille poolest Ain Seppiku süümeskan- 
daali lugu ei ole eriline. 

Kui natsipartei liikmete üle Nürnbergis kohut mõisteti, kohaldasid võit- 
jad võidetute üle kollektiivse vastutuse printsiipi. Eesti ühiskond ei ole 
üksmeelselt nõudnud kommunistliku režiimi ajal otsuseid teinud 
inimeste kollektiivset vastutust. Kui kommunismi hukkamõistu arutas 
Riigikogu, rõhutati ikka ja jälle, et igaüks vastutab individuaalselt. Aga 
kust algavad ja lõppevad nõukogude režiimi ajal sooritatud teod, mida 
hukka mõista ja mida mitte. Tegelikult peaks see olema ju lihtne, kui 
elada Euroopa kultuuriruumis tunnustatud printsiibi järgi — tee teistele 
alati seda, mida tahad, et tehakse sulle. Süü hakkab sealt, kui inimene 
oma nõukogude režiimi ajal saavutatud ametipositsioonist tulenevat 
võimu kasutas teistele inimestele põhjendamatu halva, alatuse või kan- 
natuste tekitamiseks. Kas Eesti NSV Ülemkohtu kohtunikul Ain Seppikul 
on süüd, otsustagu igaüks ise. Rahvas ei eksi ju kunagi. 

Kui palju me oleme kuulnud nõukogude režiimi ajal kõrgetel kohtadel 
töötanud inimeste enesekaitseks toodud õigustusi — aeg oli selline, kõik 
olid sellised, meie õnnetus oli elada sellel ajal. Seda kõike kuulsime ka 
Ain Seppiku suust. Selline mõtlemine lähtub enese rikutuse astmest, eel- 
dusest, et ka kõik teised on sama rikutud. Nii saab ka Eesti NSV sujuvalt 
kaasa tuua Eesti Vabariiki. Võibolla need inimesed mõtlevadki nii. 
Võibolla on Eesti ühiskonnas hoopis kõige suurem lõhe sellise mõtte- 
laadiga inimeste ja neile vastanduva euroopaliku mõttelaadiga inimeste 
vahel. Nende vahel, kellele see kõik siin ümberringi on veidi kohaldatud 
Eesti NSV, ja nende vahel, kes minevikutaaga igaveseks maha raputada 
soovivad. See, kuidas probleem tungis Seppiku süümeskandaali ajal Eesti 
ühiskonna sügavustesse, annab küll alust selliseks kartuseks. Ehk ongi 
esimese ja teise Eesti võti just siia maetud? 

Küsimusi on rohkem kui vastuseid. Igal juhul annab Ain Seppiku ja nende 
poiste lugu võimaluse veel pikalt nende asjade üle arutleda. 

Ajaloolased ja ühiskonnateadlased on üllatavalt vähe söandanud käsitle- 
da meie lähiajalugu. Öeldakse, et tollal tegutsenud inimesed on veel elus, 
paljud dokumendid kadunud või hävitatud ning riik pole selle uurimiseks 
raha andnud. Võibolla. Kuid eelkõige on see hirm iseenese ees. Ma ei 
unusta ühe vanaproua sõnu, kelle perele tegi nõukogude kohtusüsteem 
liiga veel mõned aastad enne laulvat revolutsiooni: "Ma ei julge teile 
rääkida, sest kõik need inimesed, kes meie saatuse üle otsustasid, on 
praegu Eestis kõrgetel kohtadel." Sellist hirmu tunnetasin mitme inimese 
silmis, kellega Seppiku süümeskandaali ajal rääkisin. Need aga, kes 
otsustasid oma ametipositsioonist tulenevalt teiste inimeste saatuse üle, 

on üldjuhul õnnistatud väga halva mäluga. 

Siiani peetakse nõukogude režiimi kõige kurja juureks KGB-d. Seppiku 
süümeskandaal annab aga aimu sellest, kui oluline repressiivaparaadi 
osa oli tegelikult ka kohtuvõim ja prokuratuur, rääkimata kompartei lad- 
vikust ja selle eriliselt valitud osast — keskkomitee büroost. Kui Ain 
Seppiku süümeskandaal andis kasvõi pisikesegi tõuke nendest asjadest 
häbenemata rääkida, ei ole see kõik olnud asjata. 


Toomas Kümmel 

Aili Aben: “Noorte rumalate inimeste väljaastumised 
läksid huligaansuse alla” 

